open-index/open-wikipedia-markdown huggingface dataset:
ചാവക്കാട്

കേരളത്തിലെ തൃശ്ശൂർ ജില്ലയിലെ തീരപ്രദേശത്തോട് ചേർന്നു നില്ക്കുന്ന ഒരു പട്ടണമാണ് **ചാവക്കാട്** .

## ഭൂമിശാസ്ത്രം
ചാവക്കാടിന്റെ ഭൂമിശാസ്ത്ര സ്ഥാനം  ആണ്. ചാവക്കാടിന്റെ സമുദ്രനിരപ്പിൽ നിന്നുള്ള ഉയരം 14&nbsp;മീറ്റർ ആണ് (45&nbsp;അടി).

## ചരിത്രം

*ശാപക്കാട്* എന്ന പേരിൽ നിന്നാണ് ചാവക്കാട് എന്ന പേരുവന്നത് എന്നു വിശ്വസിക്കുന്നു. കേരളത്തിൽ വന്ന തോമാസ്ലീഹാ ചാവക്കാട്ടിലെത്തി പല നമ്പൂതിരിമാരെയും ക്രിസ്തുമതത്തിലേയ്ക്ക് പരിവർത്തനം ചെയ്യുകയും ഒരു  ക്രിസ്തീയ ദേവാലയം നിർമ്മിക്കുകയും ചെയ്തു. നമ്പൂതിരിമാർ ഇതിനെ ഒരു ശാപമായി കരുതി, സ്ഥലത്തിനു ശാപക്കാട് എന്ന നാമം കൊടുത്തു. ഇത് പിന്നീട് ലോപിച്ച് ചാവക്കാടായി.ചാവക്കാട് പേരിനു പിന്നിൽ പല കഥകളും ഇന്ന് നില നിൽക്കുന്നു. ഒരു മുനിയുടെ ശാപമായി ലഭിച്ചതാണ് ശാപക്കട് എന്നും, ശവം കുഴിച്ചിട്ടിരുന്ന സ്ഥലമായതിനാൽ ശവക്കാട് എന്നും അത് പിന്നീട് ലോപിച്ചു ചാവക്കാട് ആയതെന്നും പറയുന്നു. കൂടാതെ മത്സ്യബന്ധനത്തിന് പോയവർ ചാപ്പ പണിതിരുന്ന സ്ഥലമായതിനാൽ ചാപ്പക്കാട് എന്നും അത് ലോപിച്ചു ചാവക്കാട് ആയതെന്നും പറയപ്പെടുന്നു. 

ചാവക്കാടിന് “കൂട്ടുങ്ങൽ“ എന്ന ഒരു പേരു കൂടെ ഉണ്ടായിരുന്നു.പഴയ കാലത്തെ പ്രധാന വാണിഭ മേഖലയായിരുന്നു “കൂട്ടുങ്ങൽ”. ഇതിനെ കൂട്ടുങ്ങൽ അങ്ങാടി എന്ന് വിളിച്ചിരുന്നവരും ഉണ്ട്.

പഴയ ചാവക്കാട് നഗരം ഇന്നത്തെ അങ്ങാടി താഴത്ത് ആയിരുന്നു എന്നാണു ചരിത്രം. അങ്ങാടി താഴം എന്ന ഭാഗത്തിനടുത്താണ് ചക്കംകണ്ടം എന്ന പ്രദേശം ഇതായിരുന്നു ശവം വെച്ചിരുന്ന ഭാഗം കാട് പിടിച്ചു കിടന്നിരുന്ന ഈ ഭാഗത്തെ അന്ന് ശവക്കാട് എന്നാണു വിളിച്ചിരുന്നത്. ടിപ്പുസുൽത്താന്റെ സൈനിക അക്രമണത്താൽ ധീരരക്തസാക്ഷിയായ ഹൈദ്രോസ് കുട്ടി മൂപ്പർ താമസിച്ചിരുന്നത് ഇന്നത്തെ പാലയൂർ പള്ളിയുടെ തെക്കു ഭാഗത്തായിരുന്നു. പാലകളുടെ നാടായിരുന്ന പാലയൂരിൽ ഒരു ശിവക്ഷേത്രം ഉണ്ടായിരുന്നതായി ചരിത്രം വെളിപ്പെടുത്തുന്നു. സാമൂതിരി തന്റെ കരംപിരിവുകാരനായ ഹൈദ്രോസ് കുട്ടി മൂപ്പർക്കായി പണികഴിപ്പിച്ച മുസ്ലിം പള്ളി ഇന്നും അങ്ങാടി താഴം എന്ന സ്ഥലത്തു സ്ഥിതി ചെയ്യുന്നു. 

ചാവക്കാടും പരിസരപ്രദേശങ്ങളും മിനിഗൾഫ് എന്ന നാമത്തിലും അറിയപ്പെട്ടിരുന്നു.ഇവിടത്തെ ജനങ്ങൾ ലോകത്തിന്റെ പല ഭാഗങ്ങളിൽ ഇന്ന് തൊഴിലെടുക്കുകയും,വിശ്രമജീവിതം നയിക്കുകയും ചെയ്യുന്നു.

## ജനസംഖ്യ
2001-ലെ ഇന്ത്യൻ കാനേഷുമാരി അനുസരിച്ച് ചാവക്കാട്ടെ ജനസംഖ്യ 38,138 ആണ്. ഇതിൽ 46% പുരുഷന്മാരും 54% സ്ത്രീകളുമാണ്. ചാവക്കാട്ടിലെ ശരാശരി സാക്ഷരതാ നിലവാരം 81% ആണ്. ദേശീയ സാക്ഷരതാ നിലവാരമായ 59.5%-നെക്കാൾ ഇത് കൂടുതലാണ്. പുരുഷന്മാരിൽ സാക്ഷരതാനിരക്ക് 83%-ഉം സ്ത്രീകളിൽ 79%-ഉം ആണ്. ജനസംഖ്യയുടെ 11% 6 വയസ്സിനു താഴെയുള്ള കുട്ടികൾ ആണ്.

## അവലംബം


## ചിത്രശാല


പ്രമാണം:ചാവക്കാട് 5z .jpg|ലഘുചിത്രം|തൃശ്ശൂർ ജില്ലയിലെ ചാവക്കാട് താലൂക്കിലെ പെരിയമ്പലം ബീച്ചിൽ നാട്ടിവെച്ചിരിക്കുന്ന  കടലാമ സംരക്ഷണവുമായി ബന്ധപ്പെട്ട സൂചനാ ഫലകം.



## പുറത്തുനിന്നുള്ള കണ്ണികൾ
* ചാവക്കാട്
* Chavakkad 

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
ആത്മകഥ

[thumb|200px|right|[ബെഞ്ചമിൻ ഫ്രാങ്ക്‌ലി|ബെഞ്ചമിൻ ഫ്രാങ്ക്‌ലിയുടെ ആത്മകഥയുടെ ഇംഗ്ലീഷ് ആദ്യ പതിപ്പിന്റെ(1973) പുറം ചട്ട.]]
ഒരു വ്യക്തി സ്വന്തം ജീവിതാനുഭവങ്ങൾ വിവരിച്ചെഴുതുന്ന കൃതിയെ ആണ്‌ **ആത്മകഥ** എന്നു പറയുന്നത്. ഒരു വ്യക്തി മറ്റൊരാളുടെ ജീവിതാനുഭവങ്ങൾ എഴുതുകയാണെങ്കിൽ അതിനെ ജീവചരിത്രം എന്നാണ് പറയുന്നത്. പാശ്ചാത്യ സാഹിത്യത്തിലാണ് ആത്മകഥയുടെ ഉത്ഭവം.

## ചരിത്രം

### ആദ്യകാല ആത്മകഥകൾ
thumb|ബാബർനാമയിലെ ഒരു താൾ
മുഗൾ സാമ്രാജ്യം സ്ഥാപിച്ച ബാബർ ചക്രവർത്തി ബാബർനാമ എന്ന പേരിൽ തന്റെ ജീവിത കഥ രേഖപ്പെടുത്തി വച്ചിരുന്നു. 1493 മുതൽ 1529 വരെയുള്ള ബാബറിന്റെ ജീവിതരേഖയാണ് ബാബർനാമ.
 
യൂറോപ്പിലെ പ്രമുഖമായ ആദ്യകാല ആത്മകഥ പ്രശസ്തശില്പി ബെൻവന്യുട്ടോ സെല്ലിനി(1500-1571) യുടേതാണ്. 1556നും 1558നും ഇടക്ക് എഴുതപ്പെട്ട ഈ കൃതിയുടെ പേര് വിറ്റ(Vita) ഇറ്റാലിയൻ ഭാഷയിൽ 'വിറ്റ' എന്നാൽ ജീവിതം എന്നാണർത്ഥം.

ഇംഗ്ലീഷ് ഭാഷയിലെ ആദ്യത്തെ ആത്മകഥയായി കണക്കാക്കുന്നത് മെർജറി കെമ്പേ 15ആം നൂറ്റാണ്ടിൽ എഴുതിയ ബുക്ക് ഒഫ് മെർജറി കെമ്പേ ആണ്. കൈയെഴുത്തുപ്രതിയായി വളരെക്കാലം ഇരുന്ന ഈ രചന 1936ലാണ് പ്രസിദ്ധീകൃതമായത്.

## ആത്മകഥകളും രചയിതാക്കളും

*വിശ്വാസപൂർവ്വം - കാന്തപുരം എപി അബൂബക്കർ മുസ്‌ലിയാർ (2024)
*എൻ്റെ നാടുകടത്തൽ: സ്വദേശാഭിമാനി രാമകൃഷ്ണപിള്ള
*ജൂലൈ1,ഒരു അനാഥബാല്യത്തിന്റെ ആത്മഗതം-ബി,അബ്ദുൾനാസർ ഐ,എ,എസ് (2023)
*ബാബർനാമ -ബാബർ
*മെയി‌ൻ‌ കാംഫ് - അഡോൾഫ് ഹിറ്റ്‌ലർ (1932)
*ആൻ ആട്ടോബയോഗ്രഫി - ജവഹർലാൽ നെഹ്രു(1938)
*ദി ആട്ടോബയോഗ്രഫി ഓഫ് ആൻ അൺനോൺ ഇന്ത്യൻ - നിരാദ് സി. ചൗദരി (1951)
*ഹൗ ഐ ബികെയിം എ ഹിന്ദു - സീതാറം ഗോയൽ (1982)
*മൈ കണ്ട്രി മൈ ലൈഫ് - എൽ.കെ. അദ്വാനി (2008)
*കാലം സാക്ഷി  -  ഉമ്മൻ ചാണ്ടി
*ഞാൻ - എൻ. എൻ പിള്ള
ആപ്ലിക്കേഷൻ സോഫ്റ്റ്‌വെയർ

ഉപയോക്തൃ പ്രയോജനത്തിനായി ഒരു കൂട്ടം ഏകോപിത പ്രവർത്തനങ്ങൾ, ചുമതലകൾ അല്ലെങ്കിൽ പ്രവർത്തനങ്ങൾ നിർവ്വഹിക്കുന്നതിന് രൂപകൽപ്പന ചെയ്ത സോഫ്റ്റ്വെയറാണ് **ആപ്ലിക്കേഷൻ സോഫ്റ്റ്‌വേർ** (ആപ്പ് എന്ന് ചുരുക്കനാമത്തിൽ അറിയ്പെടുന്നു).ഒരു വേഡ് പ്രോസസർ, ഒരു സ്പ്രെഡ്ഷീറ്റ്, ഒരു അക്കൗണ്ടിംഗ് ആപ്ലിക്കേഷൻ, ഒരു വെബ് ബ്രൗസർ, ഒരു ഇമെയിൽ ക്ലയന്റ്, ഒരു മീഡിയ പ്ലെയർ, ഒരു ഫയൽ വ്യൂവർ, ഒരു എയറോനോട്ടിക്കൽ ഫ്ലൈറ്റ് സിമുലേറ്റർ, ഒരു കൺസോൾ ഗെയിം അല്ലെങ്കിൽ ഒരു ഫോട്ടോ എഡിറ്റർ എന്നിവ ഒരു അപ്ലിക്കേഷന്റെ ഉദാഹരണങ്ങളിൽ ഉൾപ്പെടുന്നു. കളക്ടീവ് നൗൺ ആപ്ലിക്കേഷൻ സോഫ്റ്റ്‌വേർ എല്ലാ ആപ്ലിക്കേഷനുകളെയും കൂട്ടായി സൂചിപ്പിക്കുന്നു.  ഇത് സിസ്റ്റം സോഫ്റ്റ്വെയറുമായി വ്യത്യാസപ്പെട്ടിരിക്കുന്നു, ഇത് പ്രധാനമായും കമ്പ്യൂട്ടർ പ്രവർത്തിപ്പിക്കുന്നതിൽ ഉൾപ്പെടുന്നു.

ആപ്ലിക്കേഷനുകൾ കമ്പ്യൂട്ടറുമായും അതിന്റെ സിസ്റ്റം സോഫ്റ്റ്വെയറുമായും കൂട്ടിയോ പ്രത്യേകമായി പ്രസിദ്ധീകരിക്കുകയോ ചെയ്യാം, മാത്രമല്ല അവ കുത്തക, ഓപ്പൺ സോഴ്‌സ് അല്ലെങ്കിൽ യൂണിവേഴ്‌സിറ്റി പ്രോജക്റ്റുകളായി കോഡ് ചെയ്യപ്പെടാം.  മൊബൈൽ പ്ലാറ്റ്‌ഫോമുകൾക്കായി നിർമ്മിച്ച അപ്ലിക്കേഷനുകളെ മൊബൈൽ അപ്ലിക്കേഷനുകൾ എന്ന് വിളിക്കുന്നു.
## ടെർമിനോളജി
വിവരസാങ്കേതികവിദ്യയിൽ, ഒരു ആപ്ലിക്കേഷൻ (ആപ്പ്), ഒരു ആപ്ലിക്കേഷൻ പ്രോഗ്രാം അല്ലെങ്കിൽ ആപ്ലിക്കേഷൻ സോഫ്റ്റ്‌വേർ എന്നത് ഒരു പ്രവർത്തി നടത്താൻ ആളുകളെ സഹായിക്കുന്നതിന് രൂപകൽപ്പന ചെയ്ത ഒരു കമ്പ്യൂട്ടർ പ്രോഗ്രാമാണ്. ഇത് രൂപകൽപ്പന ചെയ്ത പ്രവർത്തനത്തെ ആശ്രയിച്ച്, ഒരു ആപ്ലിക്കേഷന് ടെക്സ്റ്റ്, നമ്പറുകൾ, ഓഡിയോ, ഗ്രാഫിക്സ്, ഈ ഘടകങ്ങളുടെ സംയോജനം എന്നിവ കൈകാര്യം ചെയ്യാൻ കഴിയും. ചില ആപ്ലിക്കേഷൻ പാക്കേജുകൾ വേഡ് പ്രോസസ്സിംഗ് പോലുള്ള ഒരൊറ്റ ടാസ്ക്കിൽ ശ്രദ്ധ കേന്ദ്രീകരിക്കുന്നു; സംയോജിത സോഫ്റ്റ്‌വെയർ എന്ന് വിളിക്കപ്പെടുന്ന മറ്റുള്ളവയിൽ നിരവധി ആപ്ലിക്കേഷനുകൾ ഉൾപ്പെടുന്നു.

ഉപയോക്താവിന്റെ ആവശ്യങ്ങൾ നിറവേറ്റുന്നതിനായി ഉപയോക്താവ് എഴുതിയ സോഫ്റ്റ്‌വെയർ ടൈലർ സിസ്റ്റങ്ങൾ, സ്‌പ്രെഡ്‌ഷീറ്റ് ടെംപ്ലേറ്റുകൾ, വേഡ് പ്രോസസർ മാക്രോകൾ, സയന്റിഫിക് സിമുലേഷനുകൾ, ഓഡിയോ, ഗ്രാഫിക്‌സ്, ആനിമേഷൻ സ്‌ക്രിപ്റ്റുകൾ എന്നിവ ഉപയോക്താവ് എഴുതിയ സോഫ്‌റ്റ്‌വെയറിൽ ഉൾപ്പെടുന്നു. ഇമെയിൽ ഫിൽട്ടറുകൾ പോലും ഒരു തരം ഉപയോക്തൃ സോഫ്റ്റ്‌വെയറാണ്. ഉപയോക്താക്കൾ ഈ സോഫ്‌റ്റ്‌വെയർ സ്വയം സൃഷ്‌ടിക്കുന്നു.

ഓപ്പറേറ്റിംഗ് സിസ്റ്റങ്ങളും ആപ്ലിക്കേഷൻ സോഫ്‌റ്റ്‌വെയറുകളും പോലുള്ള സിസ്റ്റം സോഫ്‌റ്റ്‌വെയറുകൾ തമ്മിലുള്ള നിർവചനം കൃത്യമല്ല. ഉദാഹരണത്തിന്, യുണൈറ്റഡ് സ്റ്റേറ്റ്സ് വേഴ്സസ് മൈക്രോസോഫ്റ്റ് കോർപ്പറേഷൻ ആന്റിട്രസ്റ്റ് ട്രയലിലെ പ്രധാന ചോദ്യങ്ങളിലൊന്ന്, മൈക്രോസോഫ്റ്റിന്റെ ഇന്റർനെറ്റ് എക്സ്പ്ലോറർ വെബ് ബ്രൗസർ അതിന്റെ വിൻഡോസ് ഓപ്പറേറ്റിംഗ് സിസ്റ്റത്തിന്റെ ഭാഗമാണോ അതോ വേർപെടുത്താവുന്ന ആപ്ലിക്കേഷൻ സോഫ്റ്റ്വെയറിന്റെ ഭാഗമാണോ എന്നതായിരുന്നു. മറ്റൊരു ഉദാഹരണമായി, ഗ്നു/ലിനക്‌സ് പേരിടൽ വിവാദം, ഭാഗികമായി, ലിനക്സ് കേർണലും ഈ കേർണലിൽ നിർമ്മിച്ച ഓപ്പറേറ്റിംഗ് സിസ്റ്റങ്ങളും തമ്മിലുള്ള ബന്ധത്തെക്കുറിച്ചുള്ള വിയോജിപ്പ് മൂലമാണ്. ചില തരം എംബെഡഡ്ഡ് സിസ്റ്റങ്ങളിൽ, വിസിആർ, ഡിവിഡി പ്ലെയർ അല്ലെങ്കിൽ മൈക്രോവേവ് ഓവൻ എന്നിവ നിയന്ത്രിക്കാൻ ഉപയോഗിക്കുന്ന സോഫ്റ്റ്‌വെയറിന്റെ കാര്യത്തിലെന്നപോലെ, ആപ്ലിക്കേഷൻ സോഫ്റ്റ്‌വെയറും ഓപ്പറേറ്റിംഗ് സിസ്റ്റം സോഫ്റ്റ്‌വെയറും ഉപയോക്താവിന് വേർതിരിച്ചറിയാൻ കഴിയില്ല. മേൽപ്പറഞ്ഞ നിർവചനങ്ങൾ വലിയ ഓർഗനൈസേഷനുകളിലെ ചില കമ്പ്യൂട്ടറുകളിൽ നിലനിൽക്കുന്ന ചില ആപ്ലിക്കേഷനുകളെ ഒഴിവാക്കിയേക്കാം. ഒരു ആപ്പിന്റെ ഇതര നിർവചനത്തിന്: ആപ്ലിക്കേഷൻ പോർട്ട്ഫോളിയോ മാനേജ്മെന്റ് കാണുക.
## അവലംബം

വർഗ്ഗം:ആപ്ലിക്കേഷൻ സോഫ്റ്റ്‌വെയർ
ഒക്ടോബർ 29

ഗ്രിഗോറിയൻ കലണ്ടർ പ്രകാരം ഒക്ടോബർ 29 വർഷത്തിലെ 302 (അധിവർഷത്തിൽ 303)-ാം ദിനമാണ്. ഇനി 63 ദിവസം കൂടി ബാക്കിയുണ്ട്

## ചരിത്രസംഭവങ്ങൾ

* 1859 - സ്പെയിൻ മൊറോക്കോയ്ക്കെതിരെ യുദ്ധം പ്രഖ്യാപിച്ചു
* 1863 - പതിനാറു രാജ്യങ്ങൾ ജനീവയിൽ സമ്മേളിച്ച് റെഡ് ക്രോസ് സ്ഥാപിക്കാൻ തീരുമാനമെടുത്തു.
* 1913 - എൽ സാല്വഡോറിൽ വെള്ളപ്പൊക്കം; ആയിരങ്ങൾ മരണമടഞ്ഞു.
* 1922 - ഇറ്റലിയിലെ രാജാവായിരുന്ന വിക്ടർ ഇമ്മാനുവൽ മൂന്നാമൻ ബെനിറ്റോ മുസ്സോളിനിയെ പ്രധാനമന്ത്രിയാക്കി
* 1923 - ഓട്ടോമാൻ സാമ്രാജ്യം ഇല്ലാതായതോടെ ടർക്കി റിപ്പബ്ലിക്കായി
* 1960 - അമേരിക്കയിലെ കെന്റക്കിയിലെ ലൂയിസ്‌വില്ലിൽ കാഷ്യസ് ക്ലേ (മുഹമ്മദ് അലി) തന്റെ ആദ്യ പ്രഫഷണൽ ബോക്സിങ്ങ് മൽസരം ജയിച്ചു.
* 1969 - ആദ്യത്തെ കമ്പ്യൂട്ടറുകൾ തമ്മിലുള്ള ബന്ധം അർപാനെറ്റിൽ സാധ്യമായി
* 1983 - ടർക്കിയിൽ ഭൂകമ്പം - 1300 മരണം.
* 1999 - ഒറീസ്സയിൽ ആഞ്ഞടിച്ച കൊടുങ്കാറ്റ് 9615 ൽ‌പ്പരം പേരുടെ അന്തകനാകുന്നു. ആയിരങ്ങൾ ഭവനരഹിതരായി.
* 2005 - ഡെൽഹിയിൽ ബോംബ് സ്ഫോടനം, 60 മരണം.

## ജനനം
* 1656 - എഡ്മണ്ട് ഹാലിയുടെ ജന്മദിനം
* 1891 - ഫാനി ബ്രൈസ് - (ഗായിക)
* 1947 - റിച്ചാർഡ് ഡ്രെഫസ്സ് - (നടൻ)
* 1948 - കേറ്റ് ജാൿസൺ - (നടി)
* 1964 - യാസ്‌മിൻ ലീ ബോൺ - (മോഡൽ)
* 1967 - ജോലി ഫിഷർ - (നടി)
* 1971 - വിനോന റൈഡർ - (നടി)
* 1985 - ഇന്ത്യയുടെ ബോക്സിങ് താരവും ഒളിമ്പിക് മെഡൽ ജേതാവുമായ വിജേന്ദർ കുമാർ

## മരണം
* 1618 - സർ വാൾട്ടർ റാലി - (പര്യവേഷകൻ)
* 1911 - ജോസഫ് പുളിറ്റ്‌സർ - (പ്രസാധകൻ)
* 1987 - വൂഡി ഹെർമൻ - (സംഗീതജ്ഞൻ)
* 2001 - മലയാളം സിനിമാ നടൻ കെ.പി.ഉമ്മർ അന്തരിച്ചു.

## മറ്റു പ്രത്യേകതകൾ

വർഗ്ഗം:ഒക്ടോബർ 29
കൃഷ്ണഗാഥ

ഗാഥാപ്രസ്ഥാനത്തിൽ ഉണ്ടായിട്ടുള്ള പ്രധാനപ്പെട്ട കൃതികളിൽ ഒന്നാണ് **കൃഷ്ണഗാഥ**. ശ്രീകൃഷ്ണന്റെ ജീവിതം   ആവിഷ്കരിക്കുന്ന ഭക്തിപ്രധാനമായ ഈ കാവ്യം രചിച്ചത് വടകരയ്ക്ക് സമീപമുള്ള ചെറുശ്ശേരി ഇല്ലത്തെ ഒരു നമ്പൂതിരിയാണ് എന്ന് പരക്കെ വിശ്വസിച്ചുപോരുന്നു

## വിഷയം.
ശ്രീകൃഷ്ണന്റെ അവതാരം മുതൽ സ്വർഗ്ഗാരോഹണം വരെയുള്ള കഥകളാണ് കൃഷ്ണഗാഥയിലെ പ്രതിപാദ്യം. ഭാഗവതത്തിലെ കാര്യങ്ങൾ ഏകദേശം അതുപോലെ തന്നെ എഴുതിയിരിക്കുന്ന ഈ ഗ്രന്ഥത്തിലും നാല്പത്തേഴ് കഥകളാണുള്ളത്.
കൃഷ്ണഗാഥയുടെ രചയിതാവ് ചെറുശ്ശേരി നമ്പൂതിരിയാണെന്ന് വിശ്വസിച്ചുപോരുന്നു.

## സാഹിത്യം.
സാഹിത്യപരമായി വളരെ ഔന്നത്യം പ്രകടിപ്പിക്കുന്ന ഈ കൃതിയുടെ ഏറ്റവും വലിയ പ്രത്യേകത സമകാലീകമായ മറ്റുള്ളവയിൽ നിന്ന് വ്യത്യസ്തമായി പൂർണ്ണമായും മലയാളത്തിലാണ് എന്നതാണ്. അമിതമായി സംസ്കൃത പദങ്ങൾ ഉപയോഗിച്ചിട്ടില്ലാത്ത ഇതിൽ ഉള്ളവ വളരെ ലളിതവുമാണ്. 
 കൃഷ്ണഗാഥയിലെ ശിശുക്രീഡയിൽ നിന്നുള്ള വരികൾ
 മുട്ടും പിറ്റിച്ചങ്ങു നിന്നുതുടങ്ങിനാർ,
 ഒട്ടുനാളങ്ങനെ ചെന്നവാറേ
 മുട്ടം വെടിഞ്ഞുനിന്നോട്ടു നടക്കയും
 പെട്ടെന്നു വീഴ്കയും കേഴുകയും

കൃഷ്ണഗാഥയിൽ ദ്വിതീയാക്ഷരപ്രാസത്തിന് വളരെയധികം പ്രാധാന്യം നൽകിയിട്ടുൺട്. ഒട്ടേറെ വരികളിൽ ദ്വിതീയാക്ഷരപ്രാസം ദർശ്ശിക്കാവുന്ന ഈ കൃതിയിൽ തൃതീയാക്ഷരപ്രാസവും ഉപയോഗിച്ചിട്ടുൺട്. 
 ചേമത്തികേ, നല്ല പൂമരങ്ങൾക്കിന്നു
 സീമന്തമായതു നീയല്ലോതാൻ
 ഹേമന്തകാലത്തെ വാരിജം പോലെയായ്
 നാമന്തികേ വന്നു നിന്നതും കാൺ

മലയാളത്തിൽ ഇപ്പോൾ ഉപയോഗത്തിലില്ലാത്ത പല പദങ്ങളും പ്രയോഗങ്ങളും കൃഷ്ണഗാഥയിൽ കാണാവുന്നതാണ്. അരക്കുക(ഭയപ്പെടുത്തുക), ആറ്റൽ(ഓമന), ഉവക്കുക(സ്നേഹിക്കുക), ഓർച്ച(ഓർമ്മ), കൺപൊലിയുക(ഉറങ്ങുക), കമ്മൻ(ദുഷ്ടൻ), കച്ചകം(ഇരുട്ടുമുറി), തോലിയം(തോൽ‌വി) മുതലായവ ചില ഉദാഹരണങ്ങളാണ്.

ഇപ്പോൾ പ്രചാരത്തിലുള്ള ചില പഴഞ്ചൊല്ലുകളുടെ പഴയരൂപങ്ങളും ഇതിൽ കാണാം
*"തങ്കയെയല്ലെ തനിക്കുതകൂ"
*"പോക്കറ്റ വമ്പുലി പുല്ലുമേയും"
*അങ്ങാടിത്തോലിയങ്ങമ്മയോടായ്"
*"പാലിക്കുമീശൻ വിരുദ്ധനായ് നില്കുമ്പോൾ, പാലും വിഷംതന്നെയായിക്കൂടും"

സംസ്കൃതത്തിൽ ഉപയോഗത്തിലുള്ള ഏകദേശം എല്ലാ അലങ്കാരങ്ങളും പരീക്ഷിച്ചിട്ടുള്ള ഇതിൽ ഉൽ‌പ്രേക്ഷ,ഉപമ,രൂപകം എന്നിവക്കാണ് ഏറ്റവും പ്രാധാന്യം. കൃഷ്ണഗാഥയിലെ ഭൂരിഭാഗം കാവ്യങ്ങളും എഴുതിയിട്ടുള്ളത് മഞ്ജരി വൃത്തത്തിലാണ്

## അവലംബം
ഗിഗാബൈറ്റ്

ഒരു കമ്പ്യൂട്ടറിലെ ഓപ്പറേറ്റിംഗ് സിസ്റ്റത്തിന്റെ ഗണനാരീതിപ്രകാരം 1024 മെഗാബൈറ്റ് ആണ് ഒരു **ഗിഗാബൈറ്റ്**. എന്നാൽ ഹാർഡ് ഡിസ്ക് നിർമാതാക്കളുടെ ഗണനാരീതിപ്രകാരം 1000 മെഗാബൈറ്റ് ആണ് ഒരു ഗിഗാബൈറ്റ്. ഇതുമൂലം ഒരു നിശ്ചിത ഗിഗാബൈറ്റ് സംഭരണശേഷി അവകാശപ്പെടുന്ന ഒരു ഹാർഡ് ഡിസ്ക്, ഓപ്പറേറ്റിംഗ് സിസ്റ്റം ഉപയോഗിക്കുന്ന ഒരു കമ്പ്യൂട്ടറിൽ ഘടിപ്പിക്കുമ്പോൾ പ്രസ്തുത ഹാർഡ് ഡിസ്കിന്റെ സംഭരണശേഷി നിർമാതാക്കൾ അവകാശപ്പെട്ടതിലും കുറവായി ഓപ്പറേറ്റിംഗ് സിസ്റ്റം കാണിക്കുന്നു.

ഡിജിറ്റൽ വിവരങ്ങൾക്കായുള്ള യൂണിറ്റ് ബൈറ്റിൻ്റെ ഗുണിതമാണ്. ഇൻ്റർനാഷണൽ സിസ്റ്റം ഓഫ് യൂണിറ്റുകളിൽ (SI) 109 എന്നാണ് ഗിഗാ എന്ന പ്രിഫിക്‌സ് അർത്ഥമാക്കുന്നത്. അതിനാൽ, ഒരു ജിഗാബൈറ്റ് ഒരു ബില്യൺ ബൈറ്റുകൾ ആണ്. ജിഗാബൈറ്റിൻ്റെ യൂണിറ്റ് ചിഹ്നം ജിബി(GB) ആണ്.

ശാസ്ത്രം, എഞ്ചിനീയറിംഗ്, ബിസിനസ്സ്, കമ്പ്യൂട്ടിംഗ് തുടങ്ങിയ പല മേഖലകളിലും, "32-ബിറ്റ്" പോലുള്ള പദങ്ങൾ സാധാരണയായി ഉപയോഗിക്കുന്നു. ഈ നിർവചനം ഹാർഡ് ഡ്രൈവുകൾക്കായുള്ള സ്റ്റോറേജ് കപ്പാസിറ്റി, ഡാറ്റ വേഗത എന്നിവയുടെ അടിസ്ഥാനത്തിൽ വിവിധ സന്ദർഭങ്ങളിൽ ബാധകമാണ്. കമ്പ്യൂട്ടർ സയൻസിലും ഐടിയിലും, പ്രത്യേകിച്ച് റാമിന്റെ വലുപ്പത്തെക്കുറിക്കുമ്പോൾ, ഈ പദത്തിന് 1,073,741,824 ബൈറ്റുകൾ അർത്ഥമാക്കാം, അതായത് 1024³ അല്ലെങ്കിൽ 2³⁰ ബൈറ്റുകൾ. "ജിഗാബൈറ്റ്" എന്ന പദം വ്യത്യസ്ത രീതികളിൽ ഉപയോഗിച്ചിരിക്കുന്നതിനാൽ ആശയക്കുഴപ്പമുണ്ടാക്കാം. ഇത് വ്യക്തമാക്കുന്നതിന്, ഐഇസി(IEC) 80000-13 സ്റ്റാൻഡേർഡ് ഒരു ജിഗാബൈറ്റ് (GB) 1 ബില്ല്യൺ ബൈറ്റുകൾ (10^9 ബൈറ്റുകൾ) എന്നും ഒരു ജിബിബൈറ്റ് (GiB) 1,073,741,824 ബൈറ്റുകൾ (2^30 ബൈറ്റുകൾ) എന്നും നിർവചിക്കുന്നു. . ഉദാഹരണത്തിന്, വിൻഡോസ് ജിഐബി(GiB) മെഷർമെൻ്റ് ഉപയോഗിക്കുന്നതിനാൽ 400 ജിബി ഹാർഡ് ഡ്രൈവ് വിൻഡോസിൽ 372 ജിബി ആയി കാണിച്ചേക്കാം. അതുപോലെ, "1ജിബി" എന്ന് ലേബൽ ചെയ്ത മെമ്മറി മൊഡ്യൂളിന് യഥാർത്ഥത്തിൽ 1 ജിഐബി സ്റ്റോറേജ് ഉണ്ട്.

മൈക്രോസോഫ്റ്റ് വിൻഡോസ് ഉപയോഗിക്കുന്ന ഒരു ജിഗാബൈറ്റിൻ്റെ (1 GB = 1,073,741,824 ബൈറ്റുകൾ) ഇലക്ട്രോണിക് സ്റ്റോറേജ് ഉപകരണങ്ങളുടെ നിർമ്മാതാക്കൾ ബൈനറി നിർവചനം ഉപയോഗിക്കേണ്ടതില്ലെന്ന് കാലിഫോർണിയയിലെ നോർത്തേൺ ഡിസ്ട്രിക്റ്റിനുള്ള യുണൈറ്റഡ് സ്റ്റേറ്റ്സ് ഡിസ്ട്രിക്റ്റ് കോടതി വിധിച്ചു. കമ്പനികൾ അവരുടെ സ്റ്റോറേജ് ഉപകരണങ്ങളുടെ വലുപ്പം ജിഗാബൈറ്റിൽ അടയാളപ്പെടുത്തുമ്പോൾ, മെട്രിക് സിസ്റ്റം ഉപയോഗിക്കാൻ കമ്പനികളെ അനുവദിക്കുമെന്ന് കോടതി തീരുമാനിച്ചു, അവിടെ 1 ജിഗാബൈറ്റ് 1 ബില്യൺ ബൈറ്റിന് തുല്യമാണ്. 1 ജിഗാബൈറ്റ് 1,073,741,824 ബൈറ്റുകൾക്ക് തുല്യമായ ബൈനറി സിസ്റ്റം ഉപയോഗിച്ച് മൈക്രോസോഫ്റ്റ് വിൻഡോസ് പ്രവർത്തിപ്പിക്കുന്ന കമ്പ്യൂട്ടറുകൾ പലപ്പോഴും സ്റ്റോറേജ് കണക്കാക്കുന്നതിൽ നിന്ന് ഇത് വ്യത്യസ്തമാണ്. അടിസ്ഥാനപരമായി, കമ്പ്യൂട്ടറിൽ കാണുമ്പോൾ സ്റ്റോറേജ് അൽപ്പം ചെറുതായി തോന്നുകയാണെങ്കിൽപ്പോലും, കമ്പനികൾ കൂടുതൽ സങ്കീർണ്ണമാക്കുന്നതിന് പകരം ലളിതവും റൗണ്ട് നമ്പർ (1 ബില്യൺ ബൈറ്റുകൾ) ഉപയോഗിക്കുന്നത് ശരിയാണെന്ന് കോടതി പറഞ്ഞു.

## അവലംബം
വർഗ്ഗം:സംഭരണശേഷിയുടെ ഏകകങ്ങൾ
ദോഹ

thumb|ദോഹ|350px
ഖത്തറിന്റെ തലസ്ഥാനവും പ്രധാന നഗരിയുമാണ്‌ **ദോഹ** (, **, പദാർത്ഥം: "വലിയ മരം"). അൽ ദോഹ നഗരസഭയിലാണ്‌ ദോഹ സ്ഥിതി ചെയ്യുന്നത്‌, രാജ്യത്തെ പ്രഥമ നഗരസഭയായി (ബലദിയ) ഇത്‌ അറിയപ്പെടുന്നു. ഖത്തറിന്റെ ഭരണ സിരാകേന്ദ്രമായ അമീരി ദിവാൻ, വിവിധ മന്ത്രാലയങ്ങൾ, പൊതു-കാര്യ സ്ഥാപങ്ങൾ, സർക്കാർ/അർദ്ധ-സർക്കാർ/സ്വകാര്യ സ്ഥാപനങ്ങളുടെയും കാര്യാലയങ്ങൾ, പ്രധാന സൂഖുകൾ തുടങ്ങിയവ സ്ഥിതിചെയ്യുന്നത്‌ ഈ നഗരസഭയിലാകുന്നു. കോർണീഷ്‌ എന്നറിയപ്പെടുന്ന കടൽ തീരവും, തീരത്തോട്‌ ചേർന്നു നിൽക്കുന്ന കെട്ടിട സമുച്ചയങ്ങളും, അൽ നകീൽ ദ്വീപും (പാം ട്രീ ഐലന്റ്‌ എന്നും ഇതറിയപ്പെടുന്നു), പുൽതകിടികളും കളിസ്ഥലങ്ങളും ഈന്തപ്പനകൾ നട്ടുവളർത്തിയതുമായ അൽ റുമൈല ഉദ്യാനവും (മുൻപ്‌ അൽ ബിദ ഉദ്യാനം എന്നറിയപ്പെട്ടിരുന്നു) ഇവിടുത്തെ പ്രധാന ആകർഷണങ്ങളാണ്‌. ഖത്തറിലെ നല്ലൊരു ശതമാനം ജനങ്ങളും ദോഹയിലും ദോഹയുടെ പ്രാന്തപ്രദേശങ്ങളിലും ജീവിക്കുന്നു. ഇതിൽ കൂടുതലും ഇന്ത്യ, പാകിസ്താൻ, ബംഗ്ലാദേശ്‌, ഫിലിപ്പീൻസ്‌ നേപ്പാൾ, ശ്രീലങ്ക തുടങ്ങിയ രാജ്യങ്ങളിൽ നിന്നുള്ള പൗരന്മാരാണ്‌.

ഖത്തർ യൂണിവേഴ്‌സിറ്റിയും HEC Paris ബിസിനസ് സ്‌കൂളിന്റെ കാമ്പസും ഈ നഗരത്തിലുണ്ട്.

## ചിത്രശാല


File:Souq Waqif, Doha, Catar, 2013-08-05, DD 82.JPG|സൂഖ് വഖിഫ് 
File:Souq Waqif, Doha, Catar, 2013-08-05, DD 38.JPG|An old mosque minaret stands out in front of the under-construction National Archive building in the Diwan Amiri Quarter of the Musheireb downtown Doha development.
File:Fuerte Al Koot, Doha, Catar, 2013-08-06, DD 03.JPG|അൽ കൂത് കോട്ട
File:Doha Palace.jpg|Qatar's Amir (ruler) is housed in the Amiri Diwan located in the historic Al Bidda district.
File:Modern Doha.jpg|These twin towers are among the earliest towers in Doha and serve as a great example of post-modern architecture.
File:Msheireb Enrichment Centre moored off Doha Corniche.jpg|Msheireb Enrichment Centre moored off Doha Corniche is a learning center focused on the history and developments of Doha, particularly the Musheirib district.
File:Aspire Park Fountain.jpg|Aspire Park, Al Waab is one of the city's green spaces that forms a part of the Aspire zone.
File:Doha Qatar skyline at night Sept 2012.jpg|രാത്രികാല ദൃശ്യം
File:Dark clouds over West Bay Skyline in Doha.jpg|Doha Corniche is the 7&nbsp;km long water front that connects the new district of West Bay with the old district of Al-Bidda and Al-Souq on the other end.
File:SkylineOfDoha2015.jpg|Aerial view of a part of the city.
File:St.r.JPG|The Katara cultural village is designed to be a hub of human interaction connecting theatre, literature, music, visual art, conventions and exhibitions in a planned development on the waterfront.
|Built to resemble a torch for the 2006 Asian games, the 300m high Aspire tower (Torch hotel) now houses a hotel with a 360 degree revolving restaurant at the top.
File:Qatar General Post Office, Doha.jpg|കോർണിഷ് തെരുവുൽ ഉള്ള ഖത്തർ പോസ്റ്റ് കെട്ടിടം

## അവലംബം

വർഗ്ഗം:ദോഹ
വർഗ്ഗം:ഖത്തറിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
മഴു

thumb|308px|മഴു

ചെങ്കല്ല് വെട്ടാൻ പണിയായുധമാണ്‌ **മഴു**(ഹിന്ദി: कुलहाड़ि റൂസി: топор). മലബാറിൽ ചില സ്ഥലങ്ങളിൽ 'ഴ' എന്നത് ലോപിച്ച് *മൌ* എന്നാണ്‌ ഉച്ചരിക്കുന്നത്.  ചിലർ അറിവില്ലാതെ കോടാലിയെയും  മഴു എന്നു പറയുന്നു.  പക്ഷേ ഇത് തെറ്റാണ്. മഴുവും കോടാലിയും രണ്ടാണ്.

## അങ്കമഴു
പഴയകാലത്ത് യുദ്ധത്തിനുപയോഗിച്ചിരുന്ന ഒരു ആയുധമാണ് അങ്കമഴു. വെങ്കലയുഗം മുതൽ ഇത് പ്രചാരത്തിലിരുന്നു. കേരളോത്പത്തിയെക്കുറിച്ചുള്ള ഐതിഹ്യത്തിലെ പരശുരാമന്റെ മഴു പ്രസിദ്ധമാണ്. അതിപുരാതനകാലത്തു തന്നെ കേരളീയർക്ക് അങ്കമഴു സുപരിചിതമായിരുന്നു എന്നതിന്റെ തെളിവാണിത്. 11-ാം ശ.-ത്തിൽ ഇംഗ്ലണ്ടിൽ സർവസാധാരണമായ ഒരായുധമായി അങ്കമഴു ഉപയോഗിച്ചിരുന്നു. തുടലുപയോഗിച്ച് കൈയിൽ ബന്ധിച്ചാണ് ഇതുകൊണ്ടുനടന്നിരുന്നത്. 16-ാം ശ.-ത്തിൽ ഇംഗ്ളണ്ടിലെ രാജാവിന്റെ അംഗരക്ഷകർക്കും മറ്റു പ്രമുഖ സൈനിക വിഭാഗങ്ങളിൽ പെട്ടവർക്കും അങ്കമഴു അപരിത്യാജ്യമായ ഒരായുധമായിരുന്നു. ഇംഗ്ളണ്ടിലെ രാജാവിന്റെയോ മറ്റു പ്രമുഖവ്യക്തികളുടെയോ മരണശേഷമുള്ള ചടങ്ങുകളിൽ സംബന്ധിക്കുന്ന സൈനികർ അങ്കമഴു ഇടതുകൈയിൽ തിരിച്ചുപിടിക്കുക പതിവായിരുന്നു. അങ്കമഴുവിന്റെ അഗ്രം കൂർത്തതും വായ്ത്തല മൂർച്ചയുള്ളതുമാണ്. 

## ചിത്രശാല

പ്രമാണം:Ax - കോടാലി - 001.JPG|കോടാലി


## അവലംബം

വർഗ്ഗം:കാർഷിക ഉപകരണങ്ങൾ
ക്ഷേത്രകലകൾ

ക്ഷേത്രങ്ങളുമായി ബന്ധപ്പെട്ടു വളർന്നു വന്ന കലാരൂപങ്ങൾ, പ്രധാനമായും പുരാണകഥകളെ അടിസ്ഥാനപ്പെടുത്തിയുള്ളവയാണ് **ക്ഷേത്രകലകൾ** എന്നു പറയുന്നതു്. ശില്പവിദ്യ, ചിത്രകല തുടങ്ങിയവയെപ്പോലെ സംഗീതം, നാട്യം, നൃത്തം, വാദ്യം മുതലായ ലളിതകലകൾ‍ക്കും ക്ഷേത്രങ്ങൾ രംഗവേദികളായിരുന്നു. പൂരക്കളി, മറുത്തുകളി, കളമെഴുത്ത്, മുടിയേറ്റ്, തീയാട്ട്, തിറയാട്ടം, പാന മുതലായ അനുഷ്ഠാനകലകൾ‍ക്കും ഇന്ന് പരിഷ്കൃതമായിക്കൊണ്ടിരിക്കുന്ന കൂടിയാട്ടം, കൂത്ത്, പാഠകം, അഷ്ടപദിയാട്ടം, കൃഷ്ണനാട്ടം, കഥകളി, തുള്ളൽ, മോഹിനിയാട്ടം തുടങ്ങിയ നാട്യകലകളും ക്ഷേത്രകലകൾക്ക് ഉദാഹരണങ്ങളാണ്.
നോബൽ സമ്മാനം 2007

2007 ലെ നോബൽ സമ്മാനങ്ങൾ പ്രഖ്യാപിച്ചു.

സാഹിത്യത്തിനുള്ള നോബൽ സമ്മാ‍നം നേടിയ ഡോറിസ് ലെസിങ് സാഹിത്യപുരസ്കാരം നേടുന്ന ഏറ്റവും പ്രായം കൂടിയ വ്യക്തിയാണ്.

## ഇതും കാണുക
നോബൽ സമ്മാനം 2006

## അവലംബം
http://nobelprize.org/nobel_prizes/lists/2007.html 

വിഭാഗം:നോബൽ സമ്മാനം
വിഭാഗം:2007
പട്ന

ഇന്ത്യൻ സംസ്ഥാനമായ ബിഹാറിന്റെ തലസ്ഥാനമാണ് **പട്ന**  (ഹിന്ദി: पटना) തുടർച്ചയായി ജനവാസം ഉണ്ടായിരുന്ന സ്ഥലങ്ങളിൽ ലോകത്തിലേയ്ക്കും തന്നെ പുരാതനമായ നഗരങ്ങളിൽ ഒന്നാണ് പട്ന.

ആധുനിക പട്ന നഗരം ഗംഗയുടെ തെക്കേ കരയിലാണ്. ഇവിടെ ഘാഗ്ര, സോൻ, ഗൻഡക് എന്നീ നദികൾ ചേർന്ന് ഗംഗ പട്നയുടെ വശത്തുകൂടി ഒഴുകുന്നു. നഗരത്തിനടുത്ത് ഗംഗ കണ്ണെത്താത്ത വീതിയിൽ വിശാലമാണ്. 

ഏകദേശം 1,800,000 ജനങ്ങൾ വസിക്കുന്ന പട്ന നഗരം ഏകദേശം 25 കിലോമീറ്റർ നീളവും 9 മുതൽ 10 വരെ കിലോമീറ്റർ വീതിയും ഉള്ളതാണ്.

ബൗദ്ധ, ജൈന തീർത്ഥാടന കേന്ദ്രങ്ങളായ വൈശാലി, രാജ്ഗിർ (രാജ്ഗ്രിഹ), നളന്ദ, ബോധ്ഗയ, പവപുരി, എന്നിവ പട്നയ്ക്ക് അടുത്താണ്. സിഖ് മത വിശ്വാസികൾക്കും പുണ്യനഗരമാണ് പട്ന. സിഖ് മതത്തിലെ പത്താമത്തെയും അവസാനത്തെയും ഗുരു ആയ ഗുരു ഗോബിന്ദ് സിങ്ങ് പട്നയിലാണ് ജനിച്ചത്. മുകളിൽ പറഞ്ഞ എല്ലാ പുണ്യസ്ഥലങ്ങളിലേയ്ക്കുമുള്ള പ്രധാന കവാടമാണ് പട്ന. നഗരത്തിനുള്ളിലും ചുറ്റുമായും ഉള്ള സ്മാരകങ്ങൾ നഗരത്തിന്റെ ചരിത്രത്തെയും പ്രൗഢമായ ഭൂതകാലത്തെയും കുറിക്കുന്നു.

സംസ്ഥാനത്തിന്റെ ഭരണകേന്ദ്രവും ചരിത്ര പ്രധാനമായ നഗരവും എന്നതിലുപരി പട്ന ഒരു പ്രധാന വിദ്യാഭ്യാസ കേന്ദ്രവും ആതുരശുശ്രൂഷ കേന്ദ്രവും ആണ്. തദ്ദേശീയർക്കിടയിൽ പട്ന നഗരം എന്ന് അറിയപ്പെടുന്ന മതിലുകെട്ടി തിരിച്ച പ്രദേശം ഒരു പ്രധാന വാണിജ്യകേന്ദ്രമാണ്

## ചരിത്രം
പാടലീപുത്രം എന്നായിരുന്നു പട്നയുടെ പഴയകാലനാമം. മഗധയിലെ നന്ദവംശത്തിൽ പെട്ട ബിംബിസാരൻ ആയിരുന്നു വൈശാലി ആക്രമിക്കുന്നതിനായി പാടലീപുത്രത്തിൽ ഒരു കോട്ട പണിതത്. ബിംബിസാരന്റെ പുത്രൻ അജാതശത്രു മഗധയുടെ തലസ്ഥാനം പാടലീപുത്രത്തിലേക്ക് മാറ്റി. തുടർന്ന് മൗര്യസാമ്രാജ്യകാലത്തും പാടലീപുത്രം അവരുടെ തലസ്ഥാനമായി തുടർന്നു.

ഷേർഷയുടെ കാലത്ത് ഈ നഗരം പുനർനിർമ്മിക്കപ്പെട്ട് പട്ന എന്ന പേരിൽ അറിയപ്പെട്ടു.

## അവലംബങ്ങൾ


## പുറത്തേക്കുള്ള കണ്ണികൾ

* ഔദ്യോഗിക സൈറ്റ്
* ഔദ്യോഗിക സൈറ്റ് - മുനിസിപ്പൽ കോർപ്പറേഷൻ 
* പട്ന ജില്ല - ഔദ്യോഗിക സൈറ്റ് 
* ബീഹാർ - ഔദ്യോഗിക സൈറ്റ്
* പട്ന ഡെയിലി 
* ബീഹാർ ടൈംസ്

വർഗ്ഗം:ബീഹാറിലെ പട്ടണങ്ങൾ
വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
മെഗാബൈറ്റ്

ഡിജിറ കൂടുന്നതാണ് ഒരു മെഗാബൈറ്റ്, അതായത് ഒരു ദശലക്ഷം ബൈറ്റുകൾ.

കമ്പ്യൂട്ടറുകളുമായ ബന്ധപ്പെട്ട മേഖലകളിൽ ഇപ്പോഴും ഒരു മെഗാബൈറ്റ് സംബന്ധിച്ച് ഒരു ആശയക്കുഴപ്പം , പഴയ രീതിയനുസരിച്ച്,
1 മെഗാബൈറ്റ് = 1024 കിലോബൈറ്റ് = 1048576 ബൈറ്റ് = 2^20 ബൈറ്റ്, എന്നാണ് പലപ്പോഴും മെഗാബൈറ്റ് എന്ന അളവു . ഈയൊരു പ്രശ്നം ഇന്റർനാഷണൽ കമ്മീഷൻ (International Electrotechnical Commission)  (mebibyte) അഥവാ മെഗാ ബൈനറി ബൈറ്റ് (megabinary byte, ഇത് പ്രകാരം 1മെബിബൈറ്റ് = 1024   .

മെഗാബൈറ്റ് എന്ന 1970ലാണ്‌ രൂപപ്പെടുത്തിയത്.  അളവ് സൂചിപ്പിക്കാൻ സാധാരണയായി MB അല്ലെങ്കിൽ Mbyte എന്ന ചുരുക്കപ്പേരുകളാണ് ഉപയോഗിക്കുന്നത്.
## നിർവചനങ്ങൾ
"മെഗാബൈറ്റ്000,000 ബൈറ്റുകൾ (ദശാംശ വ്യവസ്ഥയെ അടിസ്ഥാനമാക്കി) അല്ലെങ്കിൽ 1,048,576 ബൈറ്റുകൾ (ബൈനറി സിസ്റ്റത്തെ അടിസ്ഥാനമാക്കി, അതായത് 1024^2 ബൈറ്റുകൾ). 1024 അടിസ്ഥാനമാ കമ്പ്യൂട്ടറുകളുടെ ബൈനറി സ്വഭാവത്തിൽ നിന്നാണ്, ഇവിടെ ഡാറ്റയുടെ പവേഴ്സായ 2-ൽ ക്രമീകരിച്ചിരിക്കുന്നു. "ഡാറ്റയുടെ പവേഴ്സായ 2 ൻ്റെ  ക്രമീകരിച്ചിരിക്കുന്നു" എ എങ്ങനെ ബൈനറി സിസ്റ്റം ഉപയോഗിച്ച് ഡാറ്റ സംഭരിക്കുകയും  ഓഫാക്ലയവയുടെ പവേഴ്സ് നമ്പേഴ്സിലേക്ക് നയിക്കുന്നു. അതുകൊണ്ടാണ് കമ്പ്യൂട്ടർ മെമ്മറി സൈസ് പലപ്പോഴും 1,000 ബൈറ്റുകൾ പോലെയുള്ള റൗണ്ട് നമ്പേഴ്സിന് പകരം 1,024 ബൈറ്റുകൾ (അത് 2 മുതൽ 10-ാമത്തെ പവർ വരെ) ഉപയോഗിക്കുന്നു. ഈ ബൈനറി വ്യാഖ്യാനം സാങ്കേതിക പദപ്രയോഗമായി ഉത്ഭവിച്ചു, കാരണം ഈ നിർദ്ദിഷ്ട ബൈറ്റ് ഗുണിതങ്ങൾക്ക് സ്റ്റാൻഡേർഡ് നാമം ഇല്ല, അതിനാൽ "മെഗാബൈറ്റ്" ഉപയോഗിച്ചു ഡിജിറ1024^2 ബൈറ്റുകളായി പരാമർശിക്കുന്നു.

## കുറിപ്പ്
()

(

)

## അവലംബം

Hi
റാൻഡം ആക്സസ് മെമ്മറി

thumb|ഡെസ്ക്‌ടോപ്പ് കമ്പ്യൂട്ടറുകളിൽ ഉപയോഗിക്കുന്ന തരം ഡൈനാമിക് റാം മൊഡ്യൂളുകൾ

കമ്പ്യൂട്ടറുകളിൽ വിവരം അഥവാ ഡാറ്റ ശേഖരിച്ചു വയ്ക്കാനുള്ള് ഒരു ഉപാധിയാണ് റാം അഥവാ റാൻഡം ആക്സസ്സ് മെമ്മറി (RAM- Random Access Memory) . വൈദ്യുതി വിച്ഛേദിക്കപ്പെട്ടാൽ വിവരങ്ങൾ മാഞ്ഞു പോകുന്ന തരം വിവരണ ശേഖരണ ഉപാധികളെയാണ് മിക്കപ്പോഴും റാം എന്ന് വിശേഷിപ്പിക്കുന്നത്.

വിവരങ്ങൾ ക്രമരഹിതമായി കൈകാര്യം ചെയ്യാൻ സാധിക്കുന്നതിനാലാണ്  റാൻഡം ആക്സസ് മെമ്മറി എന്ന പേര് വന്നത്, ശേഖരിച്ചു വച്ചിരിക്കുന്ന വിവരം റാമിന്റെ ഏത് ഭാഗത്താണെങ്കിലും ഒരു നിശ്ചിത സമയത്തിനുള്ളിൽ തിരിച്ചെടുക്കാൻ കഴിയും, ഇക്കാരണത്താൽ മിക്ക റോം/റീഡ് ഓൺലി മെമ്മറികളൂം (ROM- Read Only Memory), ഫ്ലാഷ് മെമ്മറികളും റാൻഡം ആക്സസ് മെമ്മറി വിഭാഗത്തിൽ പെടും. 

റാൻഡം ആക്സസ് അഥവാ ക്രമരഹിത വിവരശേഖരണം വളരെ ലളിതമായി  മനസ്സിലാക്കുവാൻ ഓഡിയോ കസെറ്റും, ഓഡിയോ സിഡിയും തമ്മിൽ താരതമ്യം ചെയ്തു നോക്കിയാൽ മതി. ഓഡിയോ കസെറ്റിൽ രണ്ടാമത്തെ പാട്ട് കേൾക്കണമെങ്കിൽ ആദ്യത്തെ പാട്ട് കഴിയണം അല്ലെങ്കിൽ ടേപ്പ് വേഗത്തിൽ ഓടിച്ച് വിടണം, എങ്ങനെയാണെങ്കിലും ഒന്ന് കഴിയാതെ രണ്ടാമത്തേതിലെത്താൻ കഴിയില്ല,ഇതിനെ ക്രമാനുഗത അഥവാ സീക്വൻഷ്യൽ(sequential) പ്രക്രിയ എന്നു പറയാം. പക്ഷേ സിഡിയിൽ ആവശ്യമുള്ള പാട്ടിലേക്ക് നേരിട്ട് എത്താൻ സാധിക്കുന്നു, എത്ര പാട്ടുകളുണ്ടെങ്കിലും അത് സിഡിയുടെ ഏത് ഭാഗത്താണ് ശേഖരിച്ചു വച്ചിരിക്കുന്നതെങ്കിലും ഒരു നിശ്ചിത സമയം കൊണ്ട് ഏത് പാട്ടും എടുക്കാൻ സാധിക്കും. ഈ രീതിയിൽ വിവരങ്ങൾ എടുക്കുന്നതിന് റാൻഡം ആക്സസ് അഥവ ക്രമരഹിത തിരിച്ചെടുക്കൽ എന്നു പറയാം.

കമ്പ്യൂട്ടറിന്റെ പ്രവർത്തനവേഗതയുടെ ഒരു പ്രധാന പങ്ക് ലഭ്യമായ റാമിന്റെ അളവ് നിർണ്ണയിക്കുന്നു. 

വർഗ്ഗം:കമ്പ്യൂട്ടർ ഹാർഡ്‌വെയർ
ടെറാബൈറ്റ്

1024 ഗിഗാബൈറ്റ് ചേർന്നതാണ്‌ ഒരു **ടെറാബൈറ്റ്**. ഹാർഡ് ഡ്രൈവുകൾ, സോളിഡ്-സ്റ്റേറ്റ് ഡ്രൈവുകൾ, മറ്റ് സ്റ്റോറേജ് ഉപകരണങ്ങൾ എന്നിവയുടെ ശേഷി അളക്കാൻ സാധാരണയായി ഉപയോഗിക്കുന്ന ഡിജിറ്റൽ സ്റ്റോറേജിൻ്റെ ഒരു യൂണിറ്റാണ് ടെറാബൈറ്റ് (ടിബി). ഡെസിമൽ സിസ്റ്റം ഉപയോഗിക്കുമ്പോൾ ഇത് സാധാരണയായി ഒരു ട്രില്യൺ ബൈറ്റുകൾ (1,000,000,000,000 ബൈറ്റുകൾ) എന്നാണ് അർത്ഥമാക്കുന്നത്. സ്റ്റോറേജ് കപ്പാസിറ്റികൾ ലേബൽ ചെയ്യുന്നതിന് നിർമ്മാതാക്കൾ മിക്കപ്പോഴും ഉപയോഗിക്കുന്ന മാനദണ്ഡമാണിത്.

എന്നിരുന്നാലും, കമ്പ്യൂട്ടിംഗിൽ, ഒരു ടെബിബൈറ്റ് (TiB) സമാന അളവിലുള്ള സംഭരണത്തെ സൂചിപ്പിക്കാൻ ഉപയോഗിക്കുന്നു, എന്നാൽ ഇത് ബൈനറി സിസ്റ്റത്തെ അടിസ്ഥാനമാക്കിയുള്ളതാണ്. ഒരു ടെബിബൈറ്റ് 1,099,511,627,776 ബൈറ്റുകൾക്ക് തുല്യമാണ് (അത് 1,024 ജിഗാബൈറ്റ് അല്ലെങ്കിൽ 2^40 ബൈറ്റുകൾ). ഈ ബൈനറി മെഷർമെൻ്റ് കമ്പ്യൂട്ടർ സയൻസിലും ഓപ്പറേറ്റിംഗ് സിസ്റ്റത്തിലും സാധാരണയായി ഉപയോഗിക്കുന്നു, കാരണം കമ്പ്യൂട്ടറുകൾ 2 ൻ്റെ പവറിൽ(powers of 2) പ്രവർത്തിക്കുന്നു.

## ബൈറ്റുകൾ
# 1024 ബൈറ്റ് 1 കിലൊ ബൈറ്റ്
# 1024 കിലോബൈറ്റ് 1 മെഗാ ബൈറ്റ്
# 1024 മെഗാ ബൈറ്റ് 1 ഗിഗ ബൈറ്റ്

## അവലംബം
വർഗ്ഗം:സംഭരണശേഷിയുടെ ഏകകങ്ങൾ
കമ്പ്യൂട്ടർ മോണിറ്റർ

കമ്പ്യൂട്ടറിന്റെ ഒരു പ്രധാന ഔട്ട്‌പുട്ട് ഉപാധി ആണ് **മോണിറ്റർ**. മോണിറ്ററുകൾ പലതരമുണ്ട്. ഒരു മോണിറ്ററിൽ സാധാരണയായി ഒരു വിഷ്വൽ ഡിസ്പ്ലേ, കുറച്ച് സർക്യൂട്ട്, ഒരു കേസിംഗ്, ഒരു പവർ സപ്ലൈ എന്നിവ ഉൾപ്പെടുന്നു. ആധുനിക മോണിറ്ററുകളിലെ ഡിസ്‌പ്ലേ ഉപകരണം സാധാരണയായി ഒരു നേർത്ത ഫിലിം ട്രാൻസിസ്റ്റർ ലിക്വിഡ് ക്രിസ്റ്റൽ ഡിസ്‌പ്ലേയാണ് (TFT-LCD), കോൾഡ്-കാഥോഡ് ഫ്ലൂറസെന്റ് ലാമ്പ് (CCFL) ബാക്ക്‌ലൈറ്റിംഗിന് പകരം എൽഇഡി ബാക്ക്‌ലൈറ്റിംഗ് ഉൾപ്പെടുത്തിയിരിക്കുന്നു. മുമ്പത്തെ മോണിറ്ററുകൾ ഒരു കാഥോഡ് റേ ട്യൂബ് (CRT), ചില പ്ലാസ്മ (ഗ്യാസ്-പ്ലാസ്മ എന്നും അറിയപ്പെടുന്നു) ഡിസ്പ്ലേകൾ ഉപയോഗിച്ചിരുന്നു. വിജിഎ(VGA), ഡിജിറ്റൽ വിഷ്വൽ ഇന്റർഫേസ് (DVI), എച്ച്ഡിഎംഐ(HDMI), ഡിസ്പ്ലേ പോർട്ട്(DisplayPort), യുഎസ്ബി-സി(USB-C), ലോ-വോൾട്ടേജ് ഡിഫറൻഷ്യൽ സിഗ്നലിംഗ് (LVDS) അല്ലെങ്കിൽ മറ്റ് പ്രൊപ്രൈറ്ററി കണക്ടറുകളും സിഗ്നലുകളും വഴി മോണിറ്ററുകൾ കമ്പ്യൂട്ടറുമായി ബന്ധിപ്പിച്ചിരിക്കുന്നു.

യഥാർത്ഥത്തിൽ, കമ്പ്യൂട്ടർ മോണിറ്ററുകൾ ഡാറ്റ പ്രോസസ്സിംഗിനായി ഉപയോഗിച്ചിരുന്നു, ടെലിവിഷൻ സെറ്റുകൾ വിനോദത്തിനായും ഉപയോഗിച്ചിരുന്നു. 1980-കൾ മുതൽ, കമ്പ്യൂട്ടറുകളും (അവയുടെ മോണിറ്ററുകളും) ഡാറ്റാ പ്രോസസ്സിംഗിനും വിനോദത്തിനും ഉപയോഗിച്ചുവരുന്നു, അതേസമയം ടെലിവിഷനുകൾ ചില കമ്പ്യൂട്ടർ പ്രവർത്തനങ്ങൾ നടപ്പിലാക്കിയിട്ടുണ്ട്. ടെലിവിഷനുകളുടെയും കമ്പ്യൂട്ടർ മോണിറ്ററുകളുടെയും പൊതുവായ വീക്ഷണാനുപാതം 4:3 ൽ നിന്ന് 16:10 ലേക്കും പീന്നീട് 16:9 ആയി മാറി.

ആധുനിക കമ്പ്യൂട്ടർ മോണിറ്ററുകൾ പരമ്പരാഗത ടെലിവിഷൻ സെറ്റുകളുമായി എളുപ്പത്തിൽ പരസ്പരം മാറ്റാവുന്നതാണ്, തിരിച്ചും. എന്നിരുന്നാലും, പല കമ്പ്യൂട്ടർ മോണിറ്ററുകളിലും സംയോജിത സ്പീക്കറുകളും ടിവി ട്യൂണറുകളും (ഡിജിറ്റൽ ടെലിവിഷൻ അഡാപ്റ്ററുകൾ പോലുള്ളവ) ഉൾപ്പെടാത്തതിനാൽ, ബാഹ്യ ഘടകങ്ങൾ ഇല്ലാതെ ഒരു ടിവി സെറ്റായി കമ്പ്യൂട്ടർ മോണിറ്റർ ഉപയോഗിക്കാൻ സാധിക്കില്ല.
## മോണിറ്റർ ദൃശ്യ സാങ്കേതിക വിദ്യകൾ
thumb|right|250px|19" ഇഞ്ച് (48.3 സെ.മീ ട്യൂബ്, 45.9 cm ദൃശ്യഭാഗം) സി.ആർ.ടി. കമ്പ്യൂട്ടർ മോണിറ്റർ
ടെലിവിഷനിലെന്ന പോലെ, കമ്പ്യൂട്ടർ പുറപ്പെടുവിക്കുന്ന ഔട്ട്പുട്ട് പ്രദർശിപ്പിക്കുന്നതിനു വിവിധ ഹാർ‌ഡ്‌വെയർ സാങ്കേതികവിദ്യകൾ നിലവിലുണ്ട്.
* ലിക്വിഡ് ക്രിസ്റ്റൽ ഡിസ്പ്ലേ എൽ.സി.ഡി. എന്ന ചുരുക്കപേരിൽ ഇവ അറിയപ്പെടുന്നു. ഇന്ന് കമ്പ്യൂട്ടർ ഡിസ്പ്ലേകളിൽ ഏറ്റവും ജനപ്രിയം എൽ.സി.ഡി.കൾക്കാണ്. ഇവ വളരെ കനം കുറഞ്ഞതും കുറഞ്ഞ വൈദ്യുതിയിൽ പ്രവർത്തിക്കുകയും ചെയ്യുന്നതിനാൽ ബാറ്ററി ഉപയോഗിച്ച് പ്രവർത്തിപ്പിക്കുന്ന വൈദ്യുതോപകരണങ്ങളിൽ ഇവ പ്രയോജനപ്പെടുത്താറുണ്ട്.
* കാഥോഡ് റേ ട്യൂബ് (സി.ആർ.ടി)
** വെക്ടർ ഡിസ്പ്ലേകൾ.
** ടെലിവിഷൻ റിസീവറുകളായിരുന്നു ആദ്യകാലത്തെ മിക്ക പേഴ്സണൽ, ഹോം കമ്പ്യൂട്ടറുകളിലും ഉപയോഗിച്ചിരുന്നത്. കോമ്പൊസിറ്റ് വീഡിയോ ഒരു ടെലിവിഷൻ മോഡുലേറ്റർ ഉപയോഗിച്ച് ടെലിവിഷനിലേയ്ക്ക് ബന്ധിപ്പിച്ചായിരുന്നു പ്രവർത്തിപ്പിച്ചിരുന്നത്. ദൃശ്യ ഗുണനിലവാരം കൂടുതൽ സ്റ്റെപ്പുകൾ ഉപയോഗിച്ച് ഇപ്രകാരം കുറച്ചിരുന്നു: കോമ്പൊസിറ്റ്&nbsp;വീഡിയോ → മോഡുലേറ്റർ → ടി.വി&nbsp;ട്യൂണർ → കോമ്പൊസിറ്റ് വീഡിയോ.
* പ്ലാസ്മാ ഡിസ്പ്ലേ
* പ്ലാസ്മ-കണ്ടക്ഷൻ ഇലക്ട്രോൺ-എമിറ്റർ ഡിസ്പ്ലേ‍ (എസ്.ഇ.ഡി)
* വീഡിയോ പ്രൊജക്ടർ - എൽ.സി.ഡി, സി.ആർ.ടി, തുടങ്ങിയ സാങ്കേതിക വിദ്യകൾ കൊണ്ട് നിർമ്മിച്ചവ. അടുത്തകാലത്തായി വന്ന വീഡിയോ പ്രൊജക്ടറുകൾ മിക്കവാറും എൽ.സി.ഡി. സാങ്കേതിക വിദ്യയിൽ അധിഷ്ടിതമാണ്.
* ഓർഗാനിക് ലൈറ്റ്-എമിറ്റിങ്ങ് ഡയോഡ് (ഒ.എൽ.ഇ.ഡി) ഡിസ്പ്ലേ
* ടി.എഫ്.ടി തിൻ ഫിലിം ട്രാൻസിസ്റ്റർ

## അവലംബം
വർഗ്ഗം:കമ്പ്യൂട്ടർ ഔട്ട്-പുട്ട് ഉപകരണങ്ങൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ചുരം

thumb|വയനാട്(താമരശ്ശേരി) ചുരം
കുത്തനെയുള്ള കയറ്റം കയറിപ്പോകുന്ന മലമ്പാതകളെ **ചുരം** എന്നു പറയുന്നു. പ്രദേശത്ത് മലയുടെ ഏറ്റവും ഉയരം കുറഞ്ഞഭാഗത്തുകൂടിയായിരിക്കും ഇവ മല കടന്നിറങ്ങിപ്പോകുന്നത്.  പല ചെറുമലകളുടേയും താഴ്വരകളിലൂടെയും കയറിയും ഇറങ്ങിയും പോയി ഒരു ഉയരംകൂടിയ ഒരു മലനിര കടന്നു പോകുന്ന ചുരങ്ങളും ഉണ്ട്. ഉയർന്ന പർവതങ്ങളിൽ, കൊടുമുടിക്കും പർവതത്തിനും ഇടയിലുള്ള 2,000 മീറ്റർ (6,600 അടി) വ്യത്യാസം ഉണ്ടെങ്കിൽ അതിനെ ഒരു പർവത ചുരം ആയി നിർവചിക്കപ്പെടുന്നു. 

കേരളത്തിന്റെ കിഴക്കുള്ള സഹ്യപർ‌വ്വതം. താമരശ്ശേരി ചുരം മുഴുവനും കയറി മുകളിൽ വയനാട്ടിലെ ലക്കിടിയിലെത്തുമ്പോഴേക്ക് 700 മീറ്ററോളം ഉയരത്തിലാണ് നം എത്തുന്നത്.  ദുർഘടങ്ങൾ നിറഞ്ഞ മലനിരകൾ കടന്നുള്ള യാത്രകൾ‍ക്കും, കുടിയേറ്റങ്ങൾക്കും, കച്ചവടത്തിനും, യുദ്ധങ്ങൾ‍ക്കും പ്രധാന ഗമനാഗമനമാർഗ്ഗമായി ചരിത്രാതീതകാലം മുതൽ ചുരങ്ങൾ വർത്തിച്ചിരുന്നു. 

ചുരങ്ങളിലൂടെ മനുഷ്യർ റോഡുകളും റെയിൽവേകളും പണിഞ്ഞിട്ടുണ്ട്. ഒരു ചുരത്തിന്റെ ഏറ്റവും ഉയരമുള്ള സ്ഥലത്ത് മാത്രമേ പലപ്പോഴും സ്വൽപ്പമെങ്കിലും നിരപ്പായ ഭൂമി കാണപ്പെടുകയുള്ളു.  പല ചുരങ്ങളും രാജ്യങ്ങളിൽ തമ്മിലുള്ള അതിർത്തികളായിരിക്കും. അത്തരം ചുരങ്ങളിൽ പട്ടാളത്തിന്റേയും കസ്റ്റംസിന്റേയും താവളങ്ങളും ഉണ്ടായിരിക്കും.  ലോകത്തിൽ ഏറ്റവും കൂടുതൽ അതിർത്തി പങ്കിടുന്ന ചിലിക്കും അർജെന്റീനക്കുമിടയിൽ(5300 കി.മീ.) 42 ചുരങ്ങളുണ്ട്.

മലനിരക്ക്  കുറുകേയുള്ള, മനുഷ്യസഞ്ചാരത്തിനു സഹായകമായ  ഉയരം തീരെ കുറഞ്ഞ തുറസ്സുകളേയും - മലക്കു കുറുകേയുള്ള വഴി എന്ന പരിമിതാർത്ഥത്തിൽ - ഈ പേരിട്ടു വിളിക്കാറുണ്ട്. ഉദാഹരണമാണ് പാലക്കാടിനടുത്തുള്ള വാളയാർ ചുരം.  പഴയ രേഖകളിൽ ഇതിനെ വാളയാർ തുറ എന്നാണ് രേഖപ്പെടുത്തിക്കാണുന്നത്.

പ്രശസ്തമായ ചുരങ്ങളിൽ ചിലതാണ്‌ ഹിന്ദുക്കുഷ് മലനിരകളിലെഖൈബർ ചുരം(1070 മീറ്റർ), ഹിമാലയത്തിൽ സിക്കിം അതിർത്തിയിലെ നാഥുലാ ചുരം(സമുദ്രനിരപ്പിൽ നിന്ന് 4310 മീറ്റർ), ജമ്മുവിനേയുംയും കാശ്മീർതാഴ്വരയേയും ബന്ധിപ്പിക്കുന്ന ബനിഹാൽ ചുരം (2832 മീറ്റർ) തുടങ്ങിയവ.

## അവലംബം


## പുറം കണ്ണികൾ
* 


വർഗ്ഗം:ഭൂപ്രകൃതിശാസ്ത്രം
ആറ്റക്കറുപ്പൻ

കേരളത്തിൽ കണ്ടു വരുന്ന ആറോ ഏഴോ ജാതി മുനിയകളിൽ സാധാരണ കൂടുതൽ കാണപ്പെടുന്ന ഒരു പക്ഷിയാണ് **ആറ്റക്കറുപ്പൻ** (White-rumped munia). ദക്ഷിണേഷ്യയ്ക്കു പുറമേ ചൈനയിലും ജപ്പാനിലും ഈ ആറ്റക്കറുപ്പനെ കാണാറുണ്ട്. 
## ശരീരപ്രകൃതി

10-12 സെൻറീമീറ്ററാണ് ഇവയുടെ പൊതുവേയുള്ള വലിപ്പം. കറുപ്പിനോടടുത്ത ഇരുണ്ട തവിട്ടു നിറവും മങ്ങിയ വെളുപ്പും മാത്രമാണ് ശരീരത്തിലെ നിറങ്ങൾ. തലയും പുറവും തവിട്ടു നിറം, പുറത്ത് വാലിനോടടുത്ത ഭാഗത്ത് ഒരു വെളുത്ത പട്ട കാണാം. നെഞ്ചു മുതൽ താഴോട്ട് ശരീരത്തിനടിഭാഗം മങ്ങിയ വെളുപ്പ്, വാൽ കറുപ്പു നിറം. ത്രികോണാകൃതിയിലുള്ള വലിയ കൊക്ക് മുനിയ വർഗ്ഗത്തിലെ എല്ലാ കിളികളുടെയും ഒരു പൊതു സവിശേഷതയാണ്.

## സ്വഭാവസവിശേഷതകൾ
ധാന്യങ്ങളാണ് ആറ്റക്കറുപ്പന്റെ പ്രധാന ഭക്ഷണം. വിളഞ്ഞു നിൽക്കുന്ന പാടങ്ങൾക്കു സമീപം ചെറിയ കൂട്ടങ്ങളായി ഈ പക്ഷിയെ കാണാം. പനയുടെ പട്ടകൾക്കിടയിലും ഇത്തിൾക്കണ്ണിക്കൂട്ടങ്ങൾക്കിടയിലും മറ്റുമാണ് ആറ്റക്കറുപ്പൻ സാധാരണയായി കൂടു കെട്ടാറുള്ളത്. ധാന്യസംഭരണശാലകൾ, അവ വിൽക്കുന്ന കടകൾ ചന്തകൾ എന്നിവയുടെ പരിസരങ്ങളിലും ഇവയെ ധാരാളമായി കണ്ടു വരുന്നു. അഞ്ചോ ആറോ മുട്ടകളാണ് സാധാരണ ഇടാറ്‌. 

കൃഷിസ്ഥലങ്ങളോടടുത്ത പ്രദേശങ്ങളാണ് ചേക്കേറാൻ തിരഞ്ഞെടുക്കാറുള്ളത്. പത്ത് അടി മുതൽ 25 അടിവരെ ഉയരമുള്ള ഇടങ്ങളിലാണ് ഇവ ചേക്കയിരിക്കുക. തെങ്ങിൻപ്പൂക്കുലത്തണ്ടുകൾ, ഇലകളില്ലാത്ത ചില്ലകൾ, ടെലഫോൺ കേബിളുകൾ, വൈദ്യുത കമ്പികൾ എന്നിവിടങ്ങളിൽ ഇവ അന്തിയുറങ്ങുന്നതു കാണാം.

## പ്രത്യേകത

ആറ്റക്കരറുപ്പന്റെ ഒരു പ്രത്യേകത കൂട്  കെട്ടുമ്പോഴാണ്  കാണുക. ഇതിനു ഏറ്റവും പ്രിയം തെങ്ങുകൾക്ക് ചുറ്റും കള്ളന്മാർക്കെതിരായി കെട്ടാറുള്ള മുൾപ്പൊത്തുകളാണ്. നിവൃത്തിയുണ്ടെങ്കിൽ ഇത്തരം പൊത്തുകളിൽ മാത്രമേ ആറ്റക്കരറുപ്പൻ കൂട് കെട്ടുകയുള്ളു. വേണ്ട സമയത്ത് പൊത്തുകൾ കണ്ടെത്തിയില്ലങ്കിൽ ആറ്റക്കറുപ്പൻ തേടിപ്പിടിക്കുന്നത് പ്ലാവിലും മാവിലും മറ്റുമുള്ള ഇത്തിക്കണ്ണി കൂട്ടങ്ങളെ ആണ്. ചിലപ്പോൾ ഉയർന്ന പനകളുടെ പട്ടകൾക്കിടയിലും കൂടുകെട്ടാറുണ്ട്.

## ചിത്രശാല

File:White-rumped Munia 13.jpg|ആറ്റക്കറുപ്പൻ 
File:White-rumped Munia exploring Baya Weaver Nest.jpg|ആറ്റക്കുരുവിയുടെ കൂട് ഉപയോഗപ്പെടുത്തുന്ന ആറ്റക്കറുപ്പൻ, ബാംഗ്ലൂരിനടുത്തു നിന്നുള്ള ദൃശ്യം
ചിത്രം:White-Rumped Munia.JPG| ആറ്റക്കറുപ്പൻ 
ചിത്രം:White-backedMunias.JPG‎| ആറ്റക്കറുപ്പൻ കിളികൾ
File:White-rumped_Munia_%2B.JPG|


## അവലംബം

വർഗ്ഗം:മുനിയകൾ
വർഗ്ഗം:കേരളത്തിലെ പക്ഷികൾ
സമനില (കായികം)

ഒരു കായികവിനോദത്തിൽ പങ്കെടുക്കുന്ന ഇരു വിഭാഗങ്ങളും സമനിലയിൽ പിരിയുന്ന അവസ്ഥയാണ്‌ സമനില അഥവാ ടൈ എന്നതുകൊണ്ട് വിവക്ഷിക്കുന്നത്. ചില കായികവിനോദങ്ങളിൽ  ഇത് അപൂ‌വ്വമാണെങ്കിൽ (ഉദാഹരണം ക്രിക്കറ്റ്) മറ്റു ചിലവയിൽ വളരെ സാധാരണമാണ്‌ (ഉദാഹരണം ഫുട്ബോൾ).
ചെമ്മീൻ (വിവക്ഷകൾ)

ചെമ്മീൻ എന്ന വാക്ക് കൊണ്ട് താഴെപ്പറയുന്ന എന്തിനേയും വിവക്ഷിക്കാം. 

*ചെമ്മീൻ - ഒരു ജലജീവി
*ചെമ്മീൻ (നോവൽ) - തകഴി ശിവശങ്കരപ്പിള്ള എഴുതിയ ഒരു നോവൽ. 
*ചെമ്മീൻ (മലയാളചലച്ചിത്രം) - 1965-ൽ രാമു കാര്യാട്ട് സംവിധാനം ചെയ്ത മലയാള സിനിമ 
* ചെമ്മീൻ (നാടകം) - തകഴി ശിവശങ്കരപ്പിള്ളയുടെ ചെമ്മീൻ എന്ന നോവലിനെ ആസ്പദമാക്കി 1995-ൽ പ്രദർശിപ്പിച്ച മലയാള നാടകം.

## മറ്റ് ഉപയോഗങ്ങൾ

* ചെമ്മീൻ പുളി  - ഇലുമ്പി എന്ന സസ്യത്തിന്റെ മറ്റൊരു പേര്‌.
മുതുകുറുശ്ശി ശ്രീകിരാതമൂർത്തി ക്ഷേത്രം

പാലക്കാട് ജില്ലയിൽ മണ്ണാർക്കാട് താലൂക്കിൽ മുതുകുറുശ്ശിയിൽ സ്ഥിതി ചെയ്യുന്ന ക്ഷേത്രമാണ് **ശ്രീകിരാതമൂർത്തി ക്ഷേത്രം**. കിരാതമൂർത്തിയായ ശിവനാണ് ഈ ക്ഷേത്രത്തിലെ പ്രതിഷ്ഠ. ഉപദൈവങ്ങളായി പാർവ്വതി ,ഗണപതി, ഭഗവതി, അയ്യപ്പൻ എന്നീ പ്രതിഷ്ഠകളും ഈ ക്ഷേത്രത്തിലുണ്ട്‌. ജലധാരയാണു പ്രധാന വഴിപാട്. ശിരോരോഗങ്ങൾ മാറാൻ ഈ വഴിപാട് ഉത്തമമാണെന്നു വിശ്വസിക്കപ്പെടുന്നു. കുംഭമാസത്തിലെ ശിവരാത്രിയാണ്‌ ഇവിടത്തെ പ്രധാന വിശേഷ ദിവസം. അഴകത്ത് ശാസ്ത്രശർമ്മൻ നമ്പൂതിരിയാണ്‌ ഇപ്പോൾ ഈ ക്ഷേത്രത്തിലെ തന്ത്രി.

## അവലംബം

## പുറത്തേക്കുള്ള കണ്ണികൾ

 	

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
1921

**1921** ഗ്രിഗോറിയൻ കലണ്ടറിലെ ഒരു വർ‍ഷമാണ്‌.

## സംഭവങ്ങൾ

* ഹാരപ്പയുടെ അവശിഷ്ടങ്ങൾ കണ്ടെത്തി
* മലബാർ കലാപം

## ജനനങ്ങൾ
* 

വർഗ്ഗം:1921
വർഗ്ഗം:വർഷങ്ങൾ
മാർക്കോ പോളോ ((വിവക്ഷകൾ)

### '''ആളുകൾ:'''
*മാർക്കോ പോളോ, 13ആം നൂറ്റാണ്ടിലെ വെനീസിയൻ കപ്പൽ സഞ്ചാരി 

### '''സ്ഥലങ്ങൾ:'''
*മാർക്കോ പോളോ (ഗർത്തം), ചന്ദ്രോപരിതലത്തിലെ ഒരു ഗർത്തം

### '''ദൃശ്യമാദ്ധ്യമത്തിൽ:'''
*മാർക്കോ പോളോ (ടി.വി.), ഇറ്റലിയിലെ ഒരു ടി.വി. ചാനൽ
സൂറ

ഇസ്ലാമിക പ്രപഞ്ച ശാസ്ത്ര പ്രകാരം സൂറ ബൈത് അൽ മഅമൂർ (അറബി ഭാഷയിൽ ) എന്നും അറിയപ്പെടുന്നു. നൂഹ് നബിയുടെ കാലത്ത് ലോകം മുഴുവൻ വെള്ളപ്പൊക്കം ഉണ്ടായപ്പോൾ ഇത് സ്വർഗ്ഗത്തിന്റെ നാലാമത്തെ നിലയിലേക്ക് ഉയർത്തപ്പെട്ടു. മക്കയിലെ കഅബയുടെ മുന്നോടിയായി നിർമിക്കപ്പെട്ടതാണിത്. . 
വർഗ്ഗം:തീർത്ഥാടനങ്ങൾ
വർഗ്ഗം:ഇസ്ലാമിക പദാവലി
കക്കയം അണക്കെട്ട്

മലബാറിലെ ആദ്യ ജലവൈദ്യുതപദ്ധതിയായ കുറ്റ്യാടി ജലവൈദ്യുതപദ്ധതിയുടെ ഭാഗമായി കോഴിക്കോട് നഗരത്തിൽ നിന്നും 63.കി.മീ അകലെയായി കൂരാച്ചുണ്ട്  ഗ്രാമപഞ്ചായത്തിലെ കക്കയത്തു കുറ്റ്യാടിപ്പുഴയിൽ നിർമ്മിച്ച അണക്കെട്ടാണ്  **കക്കയം അണക്കെട്ട്.**, , , വൈദ്യുതോല്പാദനത്തിനായി ഭാഗമായി നിർമ്മിച്ച കോൺക്രീറ്റ് ഗ്രാവിറ്റി അണക്കെട്ടാണിത്. വയനാട്ടിലെ ബാണാസുര സാഗർ അണക്കെട്ട് കുറ്റ്യാടി ജലവൈദ്യുതപദ്ധതിയിലേക്കു വെള്ളം എത്തിക്കുവാനായി നിർമിച്ചതാണ്‌.  കക്കയം അണക്കെട്ടിൽ നിന്നും കക്കയം പവർ ഹൗസിലേക്കു വെള്ളം എത്തിച്ചു  വൈദ്യുതി ഉത്പാദനത്തിനു ശേഷമുള്ള വെള്ളം പെരുവണ്ണാമുഴി അണക്കെട്ടിൽ സംഭരിച്ച് ജലസേചനത്തിനു ഉപയോഗിക്കുന്നു.പെരുവണ്ണാമുഴി, കക്കയം അണക്കെട്ടുകളോട് അനുബന്ധിച്ചുള്ള മേഖല മലബാർ വന്യജീവിസംരക്ഷണകേന്ദ്രം എന്നറിയപ്പെടുന്നു.
## വൈദ്യുതി ഉത്പാദനം
ഇവിടെ സംഭരിക്കുന്ന വെള്ളം താഴെയുള്ള കക്കയം പവർ ഹൗസിലേക്ക് വലിയ പെൻസ്റ്റോക്ക് പൈപ്പുകൾ വഴി എത്തിക്കുന്നു. 25 മെഗാവാട്ട്‌ ശേഷി 3 ഉള്ള ടർബൈനുകൾ ഉപയോഗിച്ച് 75 മെഗാവാട്ട് വൈദ്യുതി ഉത്പാദിപ്പിക്കുന്ന ജലവൈദ്യുതപദ്ധതി 1972 സെപ്റ്റംബർ 11 നു നിലവിൽ വന്നു . വാർഷിക ഉൽപ്പാദനം 268 MU ആണ്. 2001 ജനുവരി  27 നു കുറ്റ്യാടി  എക്സ്റ്റൻഷൻ  സ്കീം പദ്ധതി കൂടി നിലവിൽ വന്നു . 50  മെഗാവാട്ടാണ് പദ്ധതിയുടെ സ്ഥാപിതശേഷി. വാർഷിക ഉൽപ്പാദനം 75 MU ആണ്. 2010 നവംബർ 10 നു കുറ്റ്യാടി അഡിഷണൽ  എക്സ്റ്റൻഷൻ  സ്കീം പദ്ധതി കൂടി നിലവിൽ വന്നു . 50 മെഗാവാട്ട്‌ ശേഷി 2 ഉള്ള ടർബൈനുകൾ ഉപയോഗിച്ച് 100 മെഗാവാട്ട് വൈദ്യുതി ഇവിടെ ഉത്‌പാദിപ്പിക്കുന്നു.വാർഷിക ഉൽപ്പാദനം 223 MU ആണ്. 2008 ജൂൺ 19 നു  കുറ്റ്യാടി ടൈൽ റേസ് സ്മാൾ  ഹൈഡ്രോ  പ്രൊജക്റ്റ് പദ്ധതി കൂടി നിലവിൽ വന്നു 1.25 മെഗാവാട്ട്‌ ശേഷി 3 ഉള്ള ടർബൈനുകൾ ഉപയോഗിച്ച് 3.75 മെഗാവാട്ട് വൈദ്യുതി ഇവിടെ ഉത്‌പാദിപ്പിക്കുന്നു. വാർഷിക ഉൽപ്പാദനം 15 MU ആണ്.
മൊത്തം 4 പദ്ധതികളിലും കൂടി 228.75 മെഗാവാട്ട് വൈദ്യുതി ഇവിടെ ഉത്‌പാദിപ്പിക്കുന്നു.  നിലവിൽ വാർഷിക ഉൽപ്പാദനം മൊത്തം 4 പദ്ധതികളിലും കൂടി 581 MU ആണ്.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## പുറത്തേക്കുള്ള കണ്ണികൾ

* Plea on Malabar tourism circuit

## അവലംബം

വിഭാഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
എം 16

**എം 16** അഥവാ യുണൈറ്റഡ് സ്റ്റേറ്റ്സ് റൈഫിൾ എന്നത് 5.56 മില്ലീമീറ്റർ കാലിബറുള്ള റൈഫിൾ കുടുംബത്തിലെ തോക്കിന്റെ പൊതു നാമമാണ്‌. ഇവ ആർമലൈറ്റ്  എ ആർ 15 എന്ന റൈഫിളിൽ നിന്നും ഉണ്ടാക്കിയെടുക്കുകയും പിന്നീട് കോൾട്ട് വികസിപ്പിച്ചെടുക്കുകയും ചെയ്തതാണ്‌.M4,M60തുടങ്ങിയവയാണ് മറ്റു യുണൈറ്റെഡ് സ്റ്റേറ്റ്സ് റൈഫിളുകൾ.മിനിറ്റിൽ 700 നും 900നും ഇടയിൽ ഫയറിംഗ് റേറ്റ് ഇവയ്ക്കുണ്ട്.അസോൾട്ട് റൈഫിൾ എന്ന വിഭാഗത്തിൽപ്പെടുന്ന ഇവ 80ലക്ഷത്തോളം എണ്ണം നിർമ്മിക്കപ്പെട്ടിട്ടുണ്ട്

## പുറത്തേക്കുള്ള കണ്ണികൾ
* കോൾട്ടിന്റെ സൈറ്റിൽ 

വർഗ്ഗം:അസോൾട്ട് റൈഫിളുകൾ
ആര്യൻ (വിവക്ഷകൾ)

*ആര്യൻ - നരവംശശാസ്ത്രം
*ആര്യൻ (മലയാളചലച്ചിത്രം)
*ആര്യൻ(നെല്ല്)
നാരായം

ലഘു|താളിയോലയും നാരായവും 
പുരാതന കാലങ്ങളിൽ പനയോലകളിൽ എഴുതുവാൻ ഉപയോഗിച്ചിരുന്ന ഒരറ്റം മൂർച്ചയുള്ള, ഇരുമ്പ് കൊണ്ടുണ്ടാക്കിയിട്ടുള്ള ഉപകരണത്തിന്റെ പേരാണ് **നാരായം** (സംസ്കൃതം: नाराचः, നാരാചഃ). ഇതിനെ **എഴുത്താണി** എന്നും പറയാറുണ്ട്. 

കുടുംബങ്ങളിലേയും അമ്പലങ്ങളിലേയും മറ്റും കണക്കുകൾ,വസ്തുക്കളുടെ ആധാരം,പാട്ടം, മിച്ചവാരം മുതലായവ അടച്ചതിനുള്ള രശീതുകൾ, ബന്ധുക്കൾക്കയക്കുന്ന കത്തുകൾ എന്നിവയെല്ലാം പഴയ കേരളത്തിൽ കരിമ്പനയോലയിലാണ്‌ എഴുതിയിരുന്നത്‌. ഇരുമ്പു കൊണ്ടു നിർമ്മിച്ച നാരായം അഥവാ എഴുത്താണി ഉപയോഗിച്ചാണ്‌ അവയിൽ എഴുതിയിരുന്നത്‌. ആറ്‌ ആറര ഇഞ്ചു് നീളം ഉള്ളവയായിരുന്നു നാരായം. എഴുത്താണി ഇല്ലാത്ത പിച്ചാത്തികൾ അക്കാലത്തുണ്ടായിരുന്നില്ല. മൂത്ത കരിമ്പനയോല വെള്ളത്തിലുട്ടണക്കി സംസ്കരിച്ചാണ്‌ എഴുത്തോലകൾ തയ്യാറാക്കിയിരുന്നത്‌. ഓലകൾ ഒരേ വീതിയിലും നീളത്തിലും വാർന്നു മുറിച്ച്‌ ചരറ്റെയിൽ കോർത്താണ്‌ എഴുതിയിരുന്നത്‌. തുളയിടാനും നാരായം ഉപയോഗിച്ചിരുന്നു. വരവു ചെലവു കണക്കുകൾ എഴുതാൻ ധാരാളം ഓലകൾ വേണ്ടിയിരുന്നു.ഓരോ ഓലയും പൊളിച്ചു രണ്ടാക്കി നാലു വശങ്ങളിലും എഴുതിയിരുന്നു. എഴുതികഴിഞ്ഞ്‌ ഓലകൾ ചരടിൽ കോർത്തു തൂക്കി ഇടും. ഓലച്ചുരുണ എന്നായിരുന്നു അവയുടെ പേർ. ഓലച്ചുരുണ തയ്യാറക്കാൻ പ്രത്യേക വൈദഗ്ദ്യം നേടിയവരായിരുന്നു വെള്ളാളർ. വെള്ളാളരുടെ വിവാഹ സമയം വധുവിന്റെ ആൾക്കാർ വരനു വിവാഹ സമ്മാനമായി ഒരു നാരായം കൊടുക്കുന്ന പതിവുണ്ടായിരുന്നു.

## അവലംബം

*കാണിപ്പയ്യൂർ ശങ്കരൻ നമ്പൂതിരിപ്പാട് എൻറെ സ്മരണകൾ മൂന്നാം ഭാഗം പേജ്‌170-178
*പി.ഭാസ്കരനുണ്ണി പത്തൊൻപതാം നൂറ്റാണ്ടിലെ കേരളം ൧988 പേജ്‌ 1945
കിണർ

thumb|250px|right|കിണറിന്റെ ഉൾഭാഗം
ഭൂമിക്കടിയിലുള്ള പ്രകൃത്യാ ഉണ്ടാവുന്ന നീരുറവകളുടെയും മറ്റും ജല ശേഖരങ്ങളിൽ നിന്ന് ഭൂമി കുഴിച്ച് ജലം എടുക്കുവാനുള്ള ഒരു സം‌വിധാനമാണ് **കിണർ**. കിണറുകൾ വിവിധ തരത്തിലുണ്ട്. തുറന്ന കിണർ, കുഴൽക്കിണർ എന്നിവ ഇതിൽ പെടുന്നു. ഭൂമി കുഴിച്ച് ഉൾവശം കല്ലുകൾ ഉപയോഗിച്ച് കെട്ടിയോ, യന്ത്രസംവിധാനങ്ങൾ ഉപയോഗിച്ച് തുരന്നോ; ലോഹക്കുഴൽ അടിച്ചു താഴ്ത്തിയോ കിണർ നിർമ്മിക്കാറുണ്ട്. ചതുപ്പ് നിലങ്ങളിൽ സിമിന്റ് കൊണ്ട് നിർമ്മിച്ച വളയങ്ങൾ കുഴിച്ച് ഭൂമിയിലേക്ക് ഇറക്കിയും കിണർ നിർമ്മിക്കാറുണ്ട്.

## ഘടന

File:കിണർ1.JPG|കല്ലു കെട്ടിക്കാനായി ഉൾവ്യാസം കൂട്ടുന്ന ഒരു കിണർ
File:Water well Inside.jpg|കിണറിന്റെ ഉൾഭാഗം. കല്ലു കെട്ടിയതിനുശേഷം.
പ്രമാണം:Thudi.JPG|കിണറിൽ നിന്നും വെള്ളം കോരുന്നതിനുള്ള തുടി
File:Well1.jpg|കിണർ
File:കിണർ.JPG|വശങ്ങൾ കെട്ടിയുറപ്പിച്ച കിണർ
File:Open Well - flower bag shaped wall and podium 02.jpg|thumb|പൂക്കൂടയുടെ ആകൃതിയിൽ ആൾമറയുള്ള കിണർ

കിണർ കൂടുതലും വൃത്താകൃതിയിലാണ്‌ കാണപ്പെടുന്നത്. കാരണം ഏറ്റവും കുറഞ്ഞ ചുറ്റളവിൽ ഏറ്റവും കൂടിയ ഉപരിതല വിസ്തീർണ്ണം വൃത്തരൂപത്തിന്റെ പ്രത്യേകതയാണ്. അതിനാൽ കിണർ വൃത്താകൃതിയിൽ കുഴിക്കുന്നത്. ഇങ്ങനെ വൃത്താകൃതിയിൽ കുഴിക്കുന്നതിനാൽ മുകളിൽ നിന്നും താഴേക്കുള്ള മർദ്ദം എല്ലാ വശങ്ങളിലേക്കും ഒരുപോലെ വ്യാപിക്കുകയും കിണർ ഇടിയുന്നത് ഒരു പരിധിവരെ തടയുകയും ചെയ്യുന്നു. കൂടാതെ കിണർ പടവുകളായി വെട്ടിയിറക്കുന്നതിനാൽ മണ്ണ് ഇടിഞ്ഞ് വീഴില്ല. കിണറു പണി എടുക്കുന്നവർ വളരേ ഭംഗിയായി പടവു വെട്ടിയിറക്കും. കിണറിന്റെ ഉൾഭാഗം മാർദ്ദവമായിരിക്കുന്ന സാഹചര്യത്തിൽ അതിൽ കല്ല് കെട്ടിക്കാറുണ്ട്. നിലവിലുള്ള വ്യാസത്തിലും കൂടുതൽ വ്യാസത്തിൽ അല്പം താഴ്ച്ചയിൽ മണ്ണെടുക്കുന്നു.ശേഷം ആ ഭാഗം കല്ലുകൊണ്ട് വൃത്താകൃതിയിൽ കെട്ടിപ്പൊക്കി വ്യാസം തുല്യമാക്കുന്നു. ഇങ്ങനെ മനോഹരവും സുരക്ഷിതവുമായി കിണറിനെ രൂപപ്പെടുത്തുന്നു. ഇത് കിണറിന്റെ ഘടന നിലനിർത്താൻ സഹായിക്കുന്നു.

## തുറന്ന കിണർ

തുറന്ന കിണറിന്‌ രണ്ടോ മൂന്നോ മീറ്റർ വരെ വ്യാസം വരെ കണ്ടുവരുന്നു. കപ്പിയും കയറും തൊട്ടിയും ഉപയോഗിച്ചാണ്‌ തുറന്ന കിണറ്റിൽ നിന്നും സാ‍ധാരണയായി വെള്ളം കോരുന്നത്.

## കുഴൽ കിണർ
കുഴൽ കിണർ ചെറിയ വ്യാസത്തിലാണ്‌ നിർമ്മിക്കുന്നത്. യന്ത്രസഹായത്തോടെ ഏകദേശം 100 സെന്റീമീറ്റർ വ്യാസമുള്ള കുഴിയുണ്ടാക്കി, ലോഹക്കുഴലുകൾ അതിൽ ഇറക്കിയാണ്‌ കുഴൽക്കിണറുകൾ നിർമ്മിക്കുന്നത്. കുഴൽക്കിണറുകളിൽ നിന്നും വെള്ളം വൈദ്യുതമോട്ടോർ ഉപയോഗിച്ചോ കൈ കൊണ്ട് പ്രവർത്തിക്കുന്ന വാതകസമ്മർദ്ദിനി ഉപയോഗിച്ചോ എടുക്കാറുണ്ട്.

## കേണി
വയനാട്ടിലെ കുറുമർക്കിടയിൽ നിലനിൽക്കുന്ന ഒരു ജലസംരക്ഷണ രീതിയാണ് **കേണി**.കിണർ, കനി എന്നൊക്കെയാണ് കേണി എന്ന മലയാള വാക്കിനർത്ഥം. തടാകം, താൽക്കാലിക ജലാശയം, തൊട്ടിൽ എന്നും ശബ്ദതാരാവലിയിൽ രേഖപ്പെടുത്തിയിട്ടുണ്ട്. മൂത്ത കരിമ്പനയുടെ ചോറ് കളഞ്ഞ തടി, ജലം ഉറവയെടുക്കുന്ന സ്ഥലത്ത് മണ്ണിൽ ഇറക്കി വെച്ചാണ് കേണികൾ നിർമ്മിക്കുക. പാറക്കൂട്ടങ്ങൾക്ക് മുകളിലും മലമുനമ്പിലും ചതുപ്പിലും ഇത്തരം ജലസ്രോതസ്സുകൾ ഉണ്ടാകും. അധികം ആഴമില്ലാതെ കൈകൊണ്ട് വെള്ളം കോരാവുന്ന പാകത്തിൽ കല്ലുകൊണ്ട് കെട്ടിയും അല്ലാതെയും ഉണ്ടായിരുന്ന കേണികൾ വയനാടിന്റെ ജലസമൃദ്ധിയുടെയും ഗ്രാമജീവിതത്തിന്റേയും അടയാളം കൂടിയായിരുന്നു.thumb|200px|right|കേരളത്തിലെ ഒരു കിണർ
## ഇതും കാണുക
*പാതാളക്കരണ്ടി

## അവലംബം

## പുറത്തേക്കുള്ള കണ്ണികൾ
*http://www.fdungan.com/well.htm 

വർഗ്ഗം:ജലശേഖരണം
വർഗ്ഗം:കിണറുകൾ
അഖില ഭാരതീയ വിദ്യാർത്ഥി പരിഷത്ത്

**അഖില ഭാരതീയ വിദ്യാർത്ഥി പരിഷത്ത്** എന്ന സംഘടനയുടെ ചുരുക്കം ആണ്‌ **എ.ബി.വി.പി.** 1948-ൽ സ്ഥാപിതമായ എ.ബി.വി.പി 1949 ജൂലൈ 9-ആം തീയതി രജിസ്റ്റർ ചെയ്യപ്പെട്ടു. രാഷ്ട്രീയ സ്വയംസേവക സംഘത്തിൽ നിന്ന് പ്രചോദനം ഉൾക്കൊണ്ട ഏതാനും അദ്ധ്യാപകരും വിദ്യാർത്ഥികളുമാണ് ഇതിന്റെ സ്ഥാപകർ. ഒരു വിദ്യാർത്ഥി സംഘടനയാണ് എബിവിപി. ആദ്യകാലങ്ങളിൽ സംഘടനയുടെ വളർച്ചയിൽ പ്രധാന പങ്കുവഹിച്ചത് ബോംബെക്കാരനായ പ്രൊഫസർ യശ്വന്ത് റാവു കെൽക്കറാണ്. ലോകത്തിലെ ഏറ്റവും വലിയ വിദ്യാർത്ഥി, അധ്യാപക സംഘടനകളിൽ ഒന്നാണ് ഇത്. 

## ചരിത്രം
1948 മുതൽ പ്രവർത്തിച്ചു വരുന്ന വിദ്യാർത്ഥി സംഘടനയാണ് അഖില ഭാരതീയ വിദ്യാർത്ഥി പരിഷത്ത്. ഭാരതീയ മൂല്യങ്ങളിലൂന്നിയ രാഷ്ട്രപുനർനിർമ്മാണമാണ് ലക്ഷ്യം എന്ന് സംഘടന അവകാശപ്പെടുന്നു.

## കേരള ഘടകം
* സംസ്ഥാന പ്രസിഡന്റ് :
     ഡോ:വൈശാഖ് സദാശിവൻ
* സംസ്ഥാന സെക്രട്ടറി : 
     EU ഈശ്വരപ്രസാദ്
* സംസ്ഥാന വൈസ് പ്രസിഡന്റ് : 
 ഡോ.ആദർശ് സി രവി 
 അരുൺ മോഹൻ
 വി.യു.ശ്രീകാന്ത്
* സംസ്ഥാന ജോയിന്റ് സെക്രട്ടറിമാർ :
 കെ.കെ.അമൽ മനോജ്‌ 
 എം.ആര്യലക്ഷ്മി
 എസ്.അക്ഷയ്
 ആർ.അശ്വതി
 ഗോകുൽ കൃഷ്ണ
*സംസ്ഥാന സംഘടന സെക്രട്ടറി :
 എൻ.സി.ടി ശ്രീഹരി 
* സംസ്ഥാന ഓഫീസ് സെക്രട്ടറി :
   കെ എസ് യദുകൃഷ്ണ 

## പ്രസിദ്ധീകരണങ്ങൾ
* ഛാത്ര വിചാർ മാസിക
* പഞ്ചമി (2025 മുതൽ)

## അവലംബങ്ങൾ

## പുറം കണ്ണികൾ
* ABVP website 
* ABVP Kerala website  
* ABVP Kerala Facebook website	 
* ABVP Delhi website  	 
* ABVP Andhra Pradesh website  	 
* Karyakarta.net 

വർഗ്ഗം:ഇന്ത്യയിലെ വിദ്യാർത്ഥിസംഘടനകൾ
വർഗ്ഗം:ഹിന്ദുത്വം
വർഗ്ഗം:സംഘ പരിവാർ
ചുരം (ചലച്ചിത്രം)

1997-ൽ പുറത്തിറങ്ങിയ ഒരു മലയാളചലച്ചിത്രമാണ്‌ **ചുരം**. ഭരതനാണ്‌ ഈ ചലച്ചിത്രം സം‌വിധാനം ചെയ്തത് .ഭരതന്റെ മരണത്തിനു മുമ്പ് ചെയ്തുതീർത്ത അവസാനത്തെ പടം എന്ന വിശേഷണവും ഈ ചിത്രത്തിനുണ്ട്.  മനോജ്.കെ.ജയൻ, ദിവ്യാ ഉണ്ണി, നെടുമുടി വേണു, കെ.പി.എ.സി. ലളിത എന്നിവരാണ്‌ ഈ ചിത്രത്തിൽ പ്രധാന വേഷങ്ങൾ ചെയ്തത്. ജോൺസൺ സംഗീതസം‌വിധാനം നിർവഹിച്ചു. 

## കഥാഗതി
ഒരു മലയോരഗ്രാമത്തിലെ ചായക്കടക്കാരനായ ബാലഗോപാലന്റെ അടുത്ത്  നാടോടിയായ തള്ളവഴി മായ എന്ന അനാഥ ബാലിക എത്തിപ്പെടുന്നു. വന്ന് വളരെ പെട്ടെന്നുതന്നെ തന്റെ വൃത്തി, ചിട്ട, ആർജ്ജവം എന്നീഗുണങ്ങളാൽ അവിടുത്തെ എല്ലാവരുടെയും പ്രീതിക്ക് പാത്രമാകുന്നു. പരുക്കനും പ്രാകൃതനുമായ കുഞ്ഞുണ്ണി  വനത്തിൽ താമസിച്ച് വനജീവികളോട് സല്ലപിക്കുകയും കാട്ടിൽ പച്ചക്കറി ഉണ്ടാക്കി ബാലഗോപാലന്റെ കടയിൽ എത്തിക്കുകയും ചെയ്യുന്നവൻ ആണ്. അവർ ഇരുവരും സ്വാഭാവികമായും സ്നേഹത്തിലാകുന്നു. 
അകൃത്രിമമായ അവതരണം കൊണ്ടും ഗ്രാമീണമായ നിഷ്കളങ്കതയുടെ അവതരണത്താലും മനോഹരമാണ് ഈ ചിത്രം.

## അഭിനേതാക്കൾ
*മനോജ് കെ ജയൻ-കുഞ്ഞുണ്ണി
*നെടുമുടി വേണു-ബാലഗോപാലൻ
*ദിവ്യ ഉണ്ണി-മായ
*കെ.പി.എ.സി. ലളിത‌-സാവിത്രി
*ഫിലോമിന-തള്ള

## ഗാനങ്ങൾ
ഡോ. രാജീവിന്റെവരികൾക്ക് ജോൺസൺ സംഗീതം പകർന്ന ഗാനങ്ങൾ.

## പരാമർശങ്ങൾ

## പുറത്തേയ്ക്കുള്ള കണ്ണികൾ
* 
* http://www.malayalasangeetham.info/m.php?4098 
## ചിത്രം കാണുക
ചുരം (1997) 

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ഫറവോ

പുരാതന ഈജിപ്തിലെ രാജാവിന്റെ ഭരണകേന്ദ്രമായ രാജകൊട്ടാരമാണ്‌ **ഫറവോ**. അർത്ഥം മഹത്തായ ഗൃഹം. യഥാർത്ഥത്തിൽ ഈ പദം രാജാവിന്റെ കൊട്ടാരത്തെ സൂചിപ്പിക്കാനായി ഉപയോഗിച്ചിരുന്നതെങ്കിലും കാലക്രമത്തിൽ അത് ഭരണസം‌വിധാനത്തേയും പിന്നീട് രാജാവിനെ സൂചിപ്പിക്കാനായും ഉപയോഗിച്ചു തുടങ്ങി. ഫറവോ എന്നത് പുരുഷരാജാക്കന്മാരെ മാത്രം പറഞ്ഞിരുന്ന പേരാണ്‌ എങ്കിലും ദുർലഭമായി സ്ത്രീ ഭരണാധികാരികൾക്കും ചേർത്തിരുന്നു. ഹോറസിന്റെ പുനർജ്ജന്മമായി കണക്കാക്കപ്പെട്ടിരുന്നതിലാണ് ആ രാജ്ഞിമാർക്ക് ഫറോ എന്ന് പേർ ചേർത്തത്. 

## പേരിനു പിന്നിൽ
മഹത്തായ ഗൃഹം എന്ന അർത്ഥം വരുന്ന പേറോ (Per‘o) എന്ന പദത്തിൽ നിന്നാണ്‌ ഫറോ എന്ന പദം രൂപം കൊണ്ടത്. 

thumb|200px|right|റമെസ്സേ രണ്ടാമന്റെ മമ്മി

## അവലംബം


## പുറത്തേക്കുള്ള കണ്ണികൾ
* ഈജിപ്ഷ്യൻ ഭരണാധികാരികൾ 
* ''Pharaoh of the Exodus'' ലേഖനം  
* ഈജിപ്ഷ്യൻ ഫറവോമാരുടെ താരതമ്യ പഠനം
* തൂതൻ‌ഖാമൻ ചിത്രങ്ങൾ 
* Egyptian Royal Genealogy 
* Digital Egypt for Universities  
* ഫറവോമാരുടെ മമ്മികൾ  at James M. Deem's *Mummy Tombs* site.
* ഫറവോമാരെക്കുറിച്ച് ഇതുവരെ ലഭിച്ചിട്ടുള്ള വിവരങ്ങൾ 

വർഗ്ഗം:ചരിത്രം
വർഗ്ഗം:ഈജിപ്ഷ്യൻ ഭരണാധികാരികൾ
വർഗ്ഗം:ഫറവോകൾ
നൃത്തം

വികാരാവിഷ്കരണത്തിനോ ആശയ സംവേദനത്തിനോ വേണ്ടി നടത്തുന്ന ശാരീരിക ചലനങ്ങളെയാണു സാധാരണ '''നൃത്തം''' എന്ന വാക്കു കൊണ്ടു വിവക്ഷിക്കുന്നത്. മനുഷ്യരുടെ ഇടയിലോ മൃഗങ്ങളുടെ ഇടയിലോ നടക്കുന്ന അവാചികമായ ആശയ സംവാദനരീതിയാണിത്. ഇവ ഒരു പ്രദേശത്തിന്റെ സംസ്കാരവുമായി ബന്ധപെട്ടു കിടക്കുന്നു. പുരാതന ഭാരതത്തിൽ ഭരത മുനി രചിച്ച നാട്യ ശാസ്ത്രം നൃത്തത്തെ പറ്റി വിശദമായി പ്രതിപാദിക്കുന്നു. പ്രത്യേകിച്ച് മറ്റ് വ്യായാമ രീതികൾ ചെയ്യുമ്പോൾ മടുപ്പ് ഉളവാകുന്ന ആളുകൾക്ക് നൃത്തം ഏറെ അനുയോജ്യമാണെന്ന് ചൂണ്ടിക്കാണിക്കപ്പെടുന്നു.

നൃത്തം പലതരത്തിലുണ്ട്. ഉദാ: കുച്ചിപ്പുടി, ഭരതനാട്യം, മോഹിനിയാട്ടം തുടങ്ങിയ  ശാസ്ത്രീയ നൃത്തങ്ങൾ, സിനിമാറ്റിക് ഡാൻസ്, സന്തോഷം പ്രകടിപ്പിക്കാനോ, മാനസിക സമ്മർദം കുറയ്ക്കുവാനോ, വ്യായാമത്തിന് വേണ്ടിയോ, മത്സരങ്ങളിൽ പങ്കെടുക്കാൻ വേണ്ടിയോ നൃത്തം പരിശീലിക്കുന്നവരുണ്ട്. ഒരു പ്രത്യേകമായ ഡാൻസ് ഫിറ്റ്നസ് രീതിയുടെ പേരാണ് സുംബ ഫിറ്റ്നസ് ഡാൻസ്. ലളിതവും ഫലപ്രദവും മടുപ്പുളവാക്കാത്തതും പലപ്പോഴും ആനന്ദകരമായ സംഗീതത്തിന്റെ അകമ്പടിയോടുകൂടിയതുമായതിനാൽ സുംബ ഡാൻസ് ഫിട്നസിംഗ് ഇന്ന് ഏറെ ജനപ്രീതി നേടിയിരിക്കുന്നു.

## പേരിനു പിന്നിൽ
എസ്‌.കെ. സിങ്‌

ഇന്ത്യയുടെ മുൻ വിദേശകാര്യ സെക്രട്ടറിയായിരുന്നു **എസ്‌. കെ. സിങ്‌** എന്ന് അറിയപ്പെടുന്ന ശൈലേന്ദ്ര കുമാർ സിങ് (ജനനം 1932 ജനുവരി 24 - 2009 ഡിസംബർ 1). 2004 മുതൽ 2007 വരെ അരുണാചൽ പ്രദേശ്‌ ഗവർണറായിരുന്നു. പിന്നീട് പ്രതിഭാപാട്ടീലിന്റെ ഒഴിവിൽ രാജസ്ഥാൻ ഗവർണറായ അദ്ദേഹം 2009 ഡിസംബർ 1-ന് പദവിയിൽ തുടരവേ അന്തരിച്ചു..

## അവലംബം


## പുറത്തേക്കുള്ള കണ്ണികൾ
*രാജസ്ഥാൻ ഗവൺമെന്റിന്റെ ഔദ്യോഗിക സൈറ്റ്

വർഗ്ഗം:1932-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ജനുവരി 24-ന് ജനിച്ചവർ
വർഗ്ഗം:ഡിസംബർ 1-ന് മരിച്ചവർ
വർഗ്ഗം:ഇന്ത്യയുടെ വിദേശകാര്യ സെക്രട്ടറിമാർ
എസ്.ടി.പി.ഐ.

ഭാരത സർക്കാറിന്റെ കമ്മ്യൂണിക്കേഷൻ ആൻഡ് ഇൻഫർമേഷൻ ടെക്നോളജി വിഭാഗത്തിന്റെ കീഴിലുള്ള ഒരു സൊസൈറ്റിയാണ്‌ **എസ്.ടി.പി.ഐ** (സോഫ്റ്റ്‌വേർ ടെക്നോളജി പാർക്ക്സ് ഓഫ് ഇന്ത്യ). 1991-ൽ സ്ഥാപിതമായ ഈ സൊസൈറ്റി ഇന്ത്യയിൽ നിന്നുള്ള സോഫ്റ്റ്‌വെയർ കയറ്റുമതിയുടെ ഉന്നമനത്തിനായി പ്രവർത്തിക്കുന്നു. ഭാരതത്തിലെ പ്രധാന നഗരങ്ങളിലെല്ലാം എസ് ടി പി ഐ ടെക്നോപാർക്കുകൾ പ്രവർത്തിക്കുന്നു. കേരളത്തിൽ തിരുവനന്തപുരം ആണ്‌ എസ്.ടി.പി.ഐയുടെ കേന്ദ്രം
## പുറത്തേക്കുള്ള കണ്ണികൾ
*ഔദ്യോഗിക വെബ് വിലാസം
*തിരുവനന്തപുരം എസ്.ടി.പി.ഐ 

വിഭാഗം:വിവരസാങ്കേതികവിദ്യാധിഷ്ഠിത സംഘടനകൾ
ബീർബൽ സാഹ്‌നി

സസ്യ, ഭൗമ ശാസ്ത്രജ്ഞനായ **ബീർബൽ സാഹ്‌നി** 1891 നംവംബർ 14 ന് ജനിച്ചു. ഫോസിലുകളെപ്പറ്റി ഏറെ പഠനങ്ങൾ നടത്തിയിട്ടുണ്ട്‌. ലാഹോറിൽ നിന്നും ബിരുദം നേടിയ അദ്ദേഹം കേബ്രിഡ്ജ്, മ്യൂണിക്ക് സർവ്വകലാശാലകളിൽ ഉപരിപഠനം നടത്തി. റോയൽ സൊസൈറ്റി ഫെലോ ആയി തിരഞ്ഞെ‌ടുക്കപ്പെട്ടിട്ടുണ്ട്. ലോകത്തെ ആദ്യ ബോട്ടണി ഇൻസ്റ്റിറ്റൂട്ടായ  ലക്‌നോവിലെ ബീർബൽ സാഹ്‌നി ഇൻസ്റ്റിറ്റൂട്ട് ഓഫ് പാലിയോബോട്ടണിയുടെ സ്ഥാപകൻ കൂടിയാണ്. ഭാരതീയ ഉപഭൂഖണ്ഡത്തിലെ ഫോസിലുകളേപ്പറ്റി ഇദ്ദേഹം ഒട്ടേറെ പഠനം നടത്തി. 1947 ഏപ്രിൽ 10 ന് അദ്ദേഹം അന്തരിച്ചു.

## ആദ്യകാല ജീവിതം
ബീർബൽ സാഹ്നി ശാഹ്പുരിലെ ബെരയ്ൽ, ഈശ്വർ ദേവിയുടെയും ലാലാ രുചി റാം സാഹ്നിയുടെയും മൂന്നാമത്തെ മകനായാണ്‌ ജനിച്ചത്. മോത്തിലാൽ നെഹ്‌റു, ഗോപാല കൃഷ്ണ ഗോഖലെ, സരോജിനി നായിഡു, മദൻ മോഹൻ മാളവിയ തുടങ്ങിയവർ അദേഹത്തിന്റെ മാതാപിതാക്കളുടെ സ്ഥിരം സന്ദർശകരായിരുന്നു. ബാങ്ക് മേഖലയിൽ പ്രവർത്തിച്ച അദ്ദേഹത്തിന്റെ മുത്തച്ഛനായിരുന്നു രസതന്ത്രത്തിൽ പരീക്ഷണങ്ങളിൽ ഏർപ്പെടാൻ പ്രചോദനം നല്കിയത്. ലാഹോറിലെ ഗവണ്മെന്റ് കോളേജ് യൂണിവേർസിറ്റിയിൽ നിന്നും പിന്നീട്‌ പഞ്ചാബ്‌ യൂണിവേർസിറ്റിയിൽ നിന്നും  സാഹ്നി വിദ്യാഭ്യാസം സ്വീകരിച്ചു. എസ്.ആർ.കശ്യപിൽ നിന്നും അദ്ദേഹം സസ്യശാസ്ത്രം പഠിച്ചു. 1914-ൽ അദ്ദേഹം കേംബ്രിഡ്ജിലെ ഇമ്മനുവൽ കോളേജിൽ നിന്നും തന്റെ പഠനം പൂർത്തിയാക്കി. പിന്നീട് പ്രൊഫസ്സർ ഏ.സി. സെവർട്ടിന്റെ കീഴിൽ തന്റെ പഠനം തുടർന്നു. 1919-ൽ ലണ്ടൻ സർവകലാശാല D.Sc ബിരുദം നല്കി അദേഹത്തെ ആദരിച്ചു. 

## അവലംബങ്ങൾ